text:
Børn og ung
Kunoyar Kommuna bjóðar góðar umstøður fyri børn og barnafamiljur, bæði frá náttúrarnað hond og politisk. Tað opna lendi í bø og haga, áirnar og fjøran eru frálík spælipláss fyri børn og barnsligar sálir. Eisini politiskt verður gjørt nógv fyri trivnaðin hjá barnafamiljum, sum búgva í kommununi. Tey bíligu grundstykkini, tað lága skattaprosentið, barnafrádrátturin gera tað alt annað líka lættari at seta búgv í kommununi. Á barnaansingarøkinum eru systkinaavsláttur, meðan tað fyri tey eldri børnini finst eitt rættuligt frítt skúlaval.
Les um fyrimunurnar hjá barnafamiljum at búgva í Kunoyar Kommunu á hesi síðuni.
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


c: text/html

text:
Fyrsta Mósebók, kapittul 45
Jósef sigur, hvør hann er
v1
Tá kundi Jósef ikki ráða sær longur í hjástøðu teirra, ið vóru hjá honum, og hann rópaði: «Farið øll út frá mær!» Eingin var tá inni eftir hjá honum, tá ið hann segði brøðrum sínum, hvør hann var.
v2
Síðan skar hann í grát, so at Egyptar hoyrdu tað; eisini í húsi Fáraos spurdist tað.
v3
Og Jósef segði við brøður sínar: «Eg eri Jósef! Er faðir mín enn á lívi?» Men brøður hansara fingu ikki svarað honum, so ræddir vórðu teir fyri honum.
v4
Og Jósef segði við brøður sínar: «Komið higar til mín!» og tá ið teir vóru komnir fram til hansara, segði Jósef: «Eg eri Jósef, bróðir tykkara, sum tit seldu til Egyptalands.
v5
Men gremjið tykkum nú ikki og harmist ikki yvir, at tit seldu meg higar; tí at Guð sendi meg higar undan tykkum til tess at bjarga mannalívum.
v6
Í tvey ár hevur nú verið hallár um landið; og fimm ár enn verður hvørki pløgt ella heystað.
v7
Tí hevur Guð sent meg higar undan tykkum til tess at halda avkomum tykkara uppi í landinum, og lata nógv fólk hjá tykkum komast undan og vera á lívi.
v8
Tað eru tí ikki tit, ið hava sent meg higar, men Guð; og hann hevur skipað meg faðir fyri Fárao og harra yvir øllum húsi hans og drotnara yvir øllum Egyptalandi.
v9
Skundið tykkum nú heim til faðir mín og sigið við hann: Soleiðis sigur Jósef, sonur tín: Guð hevur skipað meg harra yvir øllum Egyptalandi; kom nú til mín, drála ikki!
v10
Tú skalt búgva í Gosenlandi í nánd míni, tú og synir tínir og sonarsynir tínir við smalum tínum og stórdýrum og øllum, sum tú eigur.
v11
Eg skal veita tær vistir – tí at enn koma fimm hallár, so at ikki tú og hús títt og alt, sum tú eigur, skal týna lívið.
v12
Sí, bæði tit og Benjamin, bróðir mín, síggja tað sjálvir, at tað eri eg, sum tali við tykkum.
v13
Sigið nú faðir mínum um allar sømdir mínar í Egyptalandi og frá øllum, sum tit hava sæð, og komið sum skjótast higar við faðir mínum!»
v14
Síðan hálsfevndi hann Benjamin, bróður sín, og græt, og Benjamin græt í ørmum hans.
v15
Og hann myntist við allar brøður sínar og fevndi teir grátandi. Tá fingu brøður hansara orðið upp aftur og talaðu við hann.
v16
Men tá ið tað spurdist í húsi Fáraos, at brøður Jósefs vóru komnir, líkaði tað Fárao og tænarum hansara væl.
v17
Og Fárao segði við Jósef: «Sig við brøður tínar: Hetta skulu tit gera: Leggið á klyvjadjórini og haldið avstað til Kánáanlands;
v18
takið faðir tykkara og húski tykkara og komið til mín, so skal eg geva tykkum tað besta av Egyptalandi; og tit skulu eta fiti landsins.
v19
Og tú skalt bjóða teimum og siga: Soleiðis skulu tit gera: Tit skulu taka við tykkum vagnar úr Egyptalandi til børn og konur tykkara og flyta á teimum faðir tykkara higar.
v20
Leggið einki lag í ognarlutir tykkara, tí at tað besta av øllum Egyptalandi skal verða tykkara!»
v21
Hetta gjørdu nú synir Ísraels; og Jósef gav teimum eftir boðum Fáraos vagnar og ferðavistir.
v22
Somuleiðis gav hann hvørjum teirra hátíðarbúna; men Benjamini gav hann trý hundrað siklar í silvuri og fimm hátíðarbúnar.
v23
Og hann sendi somuleiðis faðir sínum tíggju asnar klyvjaðar við bestu lutum Egyptalands og tíggju øsnur klyvjaðar við korni og breyði og ferðavistum til faðir sín.
v24
Síðan læt hann brøður sínar fara. Og tá ið teir hildu avstað, segði hann við teir: «Klandrist nú ikki á vegnum!»
Heimferð brøðranna
v25
Soleiðis fóru teir úr Egyptalandi og komu til Jákup, faðir sín, í Kánáanlandi.
v26
Teir bóru honum hesi tíðindi og søgdu: «Jósef er enn á lívi, og hann ræður yvir øllum Egyptalandi.» Men hjarta hansara varð alsamt kalt, tí at hann trúði teimum ikki.
v27
Men tá ið teir søgdu honum frá øllum tí, sum Jósef hevði talað við teir, og hann sá vagnarnar, ið Jósef hevði sent eftir honum, tá livnaði andi Jákups, faðirs teirra, við.
v28
Og Ísrael mælti: «Tað er mær nóg mikið, at Jósef, sonur mín, livir; eg vil fara at síggja hann, áður enn eg doyggi!»

robotstxt: allowed

filter: keep


text:
Niðan fyri er kunngerðin um nýggja próvtalsstigan, 7-talsstigan, sum er galdandi fyri teir næmingar, sum eru byrjaðir í 8. flokki eftir 1. august 2011.
Nr. 109 - 29. august 2011
Kunngerð um próvtalsstiga og aðra døming í fólkaskúlanum
Við heimild í § 16, stk. 2 í løgtingslóg nr. 125 frá 20. juni 1997 um fólkaskúlan, sum seinast broytt við løgtingslóg nr. 67 frá 26. mai 2011, verður ásett:
§ 1. Næmingur, sum til próvtøkur og royndir skal prógva eitt kunnleika- og førleikastig, verður mettur sambært próvtalsstiganum niðanfyri, sbr. tó § 9:
12: fyri framúr gott avrik
10: fyri sera gott avrik
7: fyri gott avrik
4: fyri hampiligt avrik
02: fyri toluligt avrik, sum kann verða góðtikið
00: fyri ikki nøktandi avrik
-3: fyri heilt vánaligt avrik
Stk. 2. Eftirmetingar, royndir og próvtøkur fara fram sambært reglunum í kunngerð um próvtøkur fólkaskúlans.
Stk. 3. Próvtalsstigin verður nýttur, tá ið ársmet og støðumet verða givin.
§ 2. 12: Verður givið fyri avrik, sum lýtaleyst ella mest sum lýtaleyst lýkur málini í námsætlanini í lærugreinini.
§ 3. 10: Verður givið fyri sera gott avrik, ið við onkrum smávegis lýtum lýkur flestu málini í námsætlanini í lærugreinini.
§ 4. 7: Verður givið fyri gott avrik, ið við nøkrum lýtum, væl lýkur málini í námsætlanini í lærugreinini.
§ 5. 4: Verður givið fyri hampiligt avrik, ið hevur fleiri grov lýti og ikki lýkur málini væl í námsætlanini í lærugreinini.
§ 6. 02: Verður givið fyri toluligt avrik, ið akkurát stendur mát, og í minsta mun lýkur málini í námsætlanini í lærugreinini.
§ 7. 00: Verður givið fyri ikki nøktandi avrik, ið ikki stendur mát og ikki lýkur málini í námsætlanini í lærugreinini.
§ 8. -3: Verður givið fyri heilt vánaligt avrik, sum als ikki kann verða góðtikið.
Onnur døming
§ 9. Skrivligt ummæli og/ella talmet verða nýtt í sambandi við verkætlanaruppgávu sambært lógini.
Próvtalsgeving
§ 10. Tá ið ein próvtøka er byrjað, verður próvtal givið, uttan so at próvtøkan verður slitin orsakað av burturvísing ella sjúku. Er orsøkin sjúka, verður próvtal givið í sambandi við sjúkrapróvtøku.
§ 11. Próvtøkuavrik verða mett samsvarandi teimum fakligu málunum, ið eru sett í námsætlanini, fyri ávísu lærugreinina ella fakligu og verkligu undirvísingargongdina.
§ 12. Í føroyskari rættskrivingaruppgávu í 9. fl. og skrivligum enskum í 9. og 10. fl. verða heildarpróvtøl givin.
Stk. 2. Rættskrivingaruppgávan fatar um rættskriving og mállæru; rættskriving telur 2/3 og mállæran 1/3.
Stk. 3. Skrivligt enskt fatar um málviðgerð og framseting; málviðgerð telur ¼ og framseting ¾.
Stk. 4. Heildarpróvtølini verða hækkað ella lækkað til næsta próvtal á próvtalsstiganum. Hækkað verður, um miðaltalið er mitt ímillum tvey próvtøl.
Prógv og skjalaváttanir
§ 13. Á prógvum og skjalaváttanum skulu øll próvtøl sambært próvtalsstiganum verða lýst við samsvarandi bókstavi frá ECTS-stiganum sbr. fylgiskjali 1.
Undantak og frávik
§ 14. Mentamálaráðið kann víkja frá hesi kunngerð, tá ið talan er um serlig viðurskifti.
Stk. 2. Mentamálaráðið kann loyva, at vikið verður frá reglunum í hesi kunngerð, tá ið talan er um eitt frammanundan góðkent royndar- og menningarvirksemi.
Gildiskoma og skiftisreglur
§ 15. Henda kunngerð kemur í gildi dagin eftir, at hon er kunngjørd, og hevur virknað frá 1. august 2011.
Stk. 2. Samstundis fer úr gildi kunngerð nr. 99 frá 14. november 1980 um próvtalsstiga, tó soleiðis, at nevnda kunngerð framvegis er galdandi fyri næmingar í 9. flokki skúlaárið 2011/12 og fyri næmingar í 10. flokki skúlaárini 2011/12 og 2012/13.
Mentamálaráðið, 29. august 2011
Helena Dam á Neystabø (sign.)
landsstýriskvinna
/ Leivur Harryson (sign.)
Fylgiskjal 1
Próvtalsstigin týddur til enskt
12: For an excellent performance displaying a high level of command of all aspects of the relevant material, with no or only a few minor weaknesses.
10: For a very good performance displaying a high level of command of most aspects of the relevant material, with only minor weaknesses.
7: For a good performance displaying good command of the relevant material but also some weaknesses.
4: For a fair performance displaying some command of the relevant material but also some major weaknesses.
02: For a performance meeting only the minimum requirements for acceptance.
00: For a performance which does not meet the minimum requirements for acceptance.
-3: For a performance which is unacceptable in all respects.
Samband millum próvtalsstigan og ECTS-stigan
Próvtalið 12 í próvtalsstiganum svarar til A á ECTS-stiganum
Próvtalið 10 í próvtalsstiganum svarar til B á ECTS- stiganum
Próvtalið 7 í próvtalsstiganum svarar til C á ECTS- stiganum
Próvtalið 4 í próvtalsstiganum svarar til D á ECTS- stiganum
Próvtalið 02 í próvtalsstiganum svarar til E á ECTS- stiganum
Próvtalið 00 í próvtalsstiganum svarar til Fx á ECTS- stiganum
Próvtalið -3 í próvtalsstiganum svarar til F á ECTS- stiganum
Umseting til enskt frá próvtalsstiganum til ECTS-stigan
The mark 12 on the scale is identic with A at the ECTS scale
The mark 10 on the scale is identic with B at the ECTS scale
The mark 7 on the scale is identic with C at the ECTS scale
The mark 4 on the scale is identic with D at the ECTS scale
The mark 2 on the scale is identic with E at the ECTS scale
The mark 00 on the scale is identic with Fx at the ECTS scale
The mark -3 on the scale is identic with F at the ECTS scale


text:
Eftir at føðideildin á Suðuroyar Sjúkrahúsi varð niðurløgd, hava tað verið fleiri støður, sum hava kravt tillagingar, m.a. viðvíkandi bústaðarmøguleikunum hjá barnakonum við familju í Havn, og harumframt fíggjarligi kostnaðurin hjá makanum av at fara frá arbeiði til Havnar. Bústaðarmøguleikarnir eru dagførdir og nú verður eisini gjørdar tillagingar í barsilsskipanini.
Løgmaður greiddi í Ólavsøkurøðuni frá, at ætlanin er at gera eitt uppskot til løgtingslóg um broyting í barsilslógini, har hædd verður tikin fyri, at summar kvinnur noyðast at fara til fastlandið í eina tíð áðrenn væntaðan barnsburð. Endamálið við uppskotinum er, at menn hjá kvinnum, ið noyðast at fara til fastlandið áðrenn væntaðan barnsburð, fáa rætt til barsil og barsilspening í tvær vikur áðrenn væntaðan barnsburð.
Orsøkin er, at hesar familjurnar koma í eina trupla støðu, tá ið annar forsyrgjarin noyðist at fara frá børnunum í eitt tíðarskeið áðrenn barnsburð.


text:
Millum gráar skuggar
Bókaklubbin
- Síður: 323
- Útgávuár: 2018
- Upprunamál: enskt
- Innbinding: heft
- Rithøvundur: Ruta Sepetys
- Týðari: Bergur Rasmussen
Hevur tú nakrantíð hugsað um, hvat virði er í einum menniskjalívi?
Tann morgunin var lívið hjá beiggja mínum vert eitt lummaur ...
Eitt kvøldið koma sovjetskar vaktir eftir fimtan ára gomlu Linu, mammuni og yngra beiggja hennara. Tey verða tveitt í kríatúrvognar og send avstað.
Tey verða flutt burtur til Sibiria. Ein ófatiliga hørð ferð er byrjað.
Lina veit ikki, um hon nakrantíð fer at síggja pápa sín aftur, sum er horvin nakrar dagar frammanundan. Men hon vil ikki missa vónina.
Søgan fer fram í 1941. MILLUM GRÁAR SKUGGAR er ein ómetaliga fangandi frásøga, sum er grundað á minnir hjá familjum og yvirlivarum.


text:
Ungi listamaðurin Jógvan Andreas á Brúnni hevur listaframsýning á Skipanesi. Latið verður upp fríggjakvøldið 28. okt., kl. 19.00 og verður opið einar 14 dagar.
Hugnaligu húsini í Grótinum verða nýtt til framsýningina.
Listamaðurin er ættaður úr Fuglafirði og hevur tilknýti til Skipanes. Hann hevur teknað og málað nógv, og hevur havt fleiri framsýningar, eina í Riberhúsi, fleiri í Keypmannahavn og eina í Smiðjuni í Lítluvík.
Hann hevur útbúgvið seg bæði í Danmark og í London á tí listarliga økinum.
31.10.2011
List
Ungi listamaðurin Jógvan Andreas á Brúnni hevur listaframsýning á Skipanesi. Latið verður upp fríggjakvøldið 28. okt., kl. 19.00 og verður opið einar 14 dagar.


text:
Lítli tussafiskur (tussafiskaættin)
Cryptopsaras couesii Gill, 1883
Stødd: Kvennfiskar verða upp í 45 cm langir, kallfiskar upp í 7,5 cm. Kallfiskar síggjast viðhvørt hanga undir búkinum á kvennfiskunum, har teir eru grónir fastir, og teir eru tá støðugir sáðbankar og sníkar.
Dýpi: Lítli tussafiskur er botnfiskur og uppsjóvarfiskur, úr vatnskorpuni niður á 2090 metra dýpi.
Litur: Hann er svartur um allan kroppin.
Lýsing: Lítli tussafiskur er samanstúvaður fiskur. Uggafjaðrarnar eru mitt á síðunum á fiskinum, og hvør teirra hevur eini 15 fín bust-hár til fjaðrar. Hann hevur eina ryggfjøður við 4 stórum teinum á sporlinum og eina gotfjøður beint undir ryggfjøðurini. Tær eru nakað líkar, tó gotfjøðurin er nakað minni. Hann hevur tríggjar vørtulíkar vøkstir beint framman fyri ryggfjøðurina. Klingran er heldur førlig. Sterturin hevur 8 teinar, fýra teir mittastu greina seg í tvey í endunum. Á nakkanum millum eyguni er ein long, kløn stong við einum skræðulepa á endanum. Hann hevur stórt høvd, stóran, upprendan kjaft, heilt smá eygu aftarlaga á høvdinum.
Eyðkenni: Litur og útsjónd. Tríggjar „boppur“ á bakinum. Upprendi kjafturin. Bert einans stongin . Longdin úr gronini til uggafjaðrarnar er um 48% av standardlongdini.
Týdningur: Lítli tussafiskur hevur ikki vinnuligan týdning.
da: Trevortet storangler, en: Lesser deepsea angler, fr: Petit pêcheur abyssal, ís: Surtur, no; Liten sjødjevel
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Tussafiskar Lophiformes
Tussafiskahópurin hevur 18 ættir við umleið 66 slektum og 313 sløgum.
Undir Føroyum eru skrásettar 4 ættir við 5 slektum og 6 sløgum:
Undarlig útsjónd sermerkir tussafiskarnar. Teir flestu fiskarnir tykjast trevsutir, og teir flestu hava stórligt rundbøllut skap.
Á fleiri teirra er fremsti teinur í ryggfjøðurini vorðin til eina stong, ið verður brúkt sum tráða við „agni“ at lokka annan fisk til sín.
Oftast stóran kjaft við stórum tonnum, táknaopini eru smá.
Seinir svimjarar og lítið virknir fiskar. Hjá nøkrum teirra eru kallfiskarnir sera smáir og eru viðhvørt at sýggja grónir fastir uppi á kvennfiskunum.
Tussafiskar eru bæði á grunnum og djúpum vatni.


text:
Stórur tørvur er á vardum bústøðum til fólk við skerdum førleikum. Hetta hevur tann politiski myndugleikin eisini ásannað. Tí hevur landstýriskvinnan í almannamálum, Annika Olsen, tikið avgerð um at steðga við at keypa vanlig sethús og at umbyggja tey til sambýlir, men heldur fara undir eina tilgongd at byggja nýggjar tíðarhóskandi bústaðir, sum eisini yvir tíð kunnu koma í staðin fyri nøkur av verandi sambýlum.
Arbeiðsánari: Almannaráðið
Byggiharri: Landsverk
Ráðgevarar: Arkitektar 99, HMP Consult, PB Consult og KJ Elráð


text:
Eg var ein rotta
Bókadeild Føroya Lærarafelags
- Síður: 188
- Útgávuár: 2009
- Upprunamál: enskt
- Innbinding: heft
- Rithøvundur: Philip Pullman
- Myndir: Peter Baily
- Týðari: Jákup Sørensen
Eg var ein rotta!
Soleiðis sigur Roger. Kanska er tað rætt.
Men hvat er hann so nú?
Eitt ræðuligt skrímsl, sum herjar í kloakkunum?
Tað siga bløðini.
Ein vanskapningur, sum hoyrir heima í einum sirkusi?
Tað heldur harra Tapscrew.
Ein løgin snigil?
Tað vónar Billy.
Ella bara ein púra vanligur smádrongur, sum ber seg eitt sindur løgið at?
Bara trý fólk trúgva honum. Bara eitt teirra veit, hvør Roger er í veruleikanum.


text:
Mentanarstarvslønaravrik 5 - Carl Jóhan Jensen/
Við heili 52 mánaðum av mentanarstarvsløn telist rithøvundurin Carl Jóhan Jensen heilt vist millum toppskorararnar Topp 20 á listanum, sum stóð í Norðlýsinum herfyri. Tveyoghávtrýss mánaðir - tað eru minst 1560 dagar við mentanarstuðli, so tað er ikki tespiligt.
Til stutteika taldi eg síðurnar í bókunum hjá Carl Jóhan, teimum eg fann á hillini, her manglar okkurt, men eg telji umleið 2050 blaðsíður av føroyskari prosa og poesi, so tað er ikki hissini og her er avrikið hjá satiriska skjaldraveldinum ikki eingang talt við. Og sjálvsagt snýr tað seg ikki um kvantitet. Tað, sum hevur týdning hesum viðvíkjandi er, at talan er um dygdargóðar bókmentir og eina almenna mentanaríløgu, sum loysir seg. Takk fyri!


text:
Mánadagin leiktu U19-genturnar seinasta dystin í EM-undankapping í Litava. Sama dag fór U19-landsliðið við dreingjum til Írlands, har tríggir undankappingardystir bíða.
Fyrsti dysturin verður leiktur í kvøld. Mótstøðuliðið er Holland, ið ofta hevur sera sterk ungdómslandslið. Føroysku dreingirnir fáa seg harvið allarhelst veruliga royndar.
(Jógvan Martin Olsen fyrireikar ungu mennirnar til uppgávuna í kvøld (Mynd: FSF)
Talan er tó um ein sterkan hóp, har yvir helmingurin vóru partur av U17-liðnum, ið spældi seg til EM-endaspælið í fjør. Fleiri gera um seg í feløgum uttanlanda, fleiri spæla nógv í Betri-deildini, og aðrir eru byrjaðir at fáa minuttir seinastu tíðina. Hetta eru leikarar, ið eru føddir í 2000 og 2001.
Hópurin var í Riga fyei einum mánaði síðani til eina venjingarkapping. Talan gjørdist um tap ímóti Lettland, Ukraina og Makedónia, men føroyska liðið spældi nakrar tættar dystir, og hetta var góð fyrireiking til hesa EM-undankappingina.
Umframt Holland, spæla Føroyar ímóti írsku vertunum og Bosnia-Hersigovina. Dyturin í kvøld byrjar klokkan 19.00. Til ber at fylgja gongdini á "livescore" á heimasíðuni hjá UEFA.
Jógvan Martin Olsen er landsliðsvenjari, og hetta er hópurin, sum hann hevur tikið út til túrin:
Bjarti Vitalis Mørk, HB
Bárður á Reynatrøð, Víkingur
Stefan Radosavljevic, TB/FCS/Royn
Sølvi Sigvardsen, NSÍ
Sjúrður Pauli Nielsen, NSÍ
Óli Eyðsteinsson Poulsen, KÍ
Jonn Johannessen, KÍ
Magnus Holm Jacobsen, FCFP (POR)
Dann Fróðason, 07 Vestur
Steffan Løkin, NSÍ
Filip í Liða, AB
Bartal S. Petersen, AB
Andrias Edmundsson, Sunderland (ENG)
Lukas Grenaa Giessing, FC Midtjylland (DEN)
Hanus Sørensen, FC Midtjylland (DEN)
Símun Sólheim, HB
Elias El Moustage, Thisted FC (DEN)
Pætur T. Skipanes, NSÍ


text:
Um dagarnar eru send 538 pund av bókum til Sunnyvale í Kalifornia. Tá móttakarin, Google Book Search, pakkar upp, eru 904 ymsar føroyskar skúlabøkur at finna í teim 18 bókakassunum, sum klaksvíkingurin John Sigurd hevur pakkað á Bókamiðsøluni á Sandvíkarhjalla.
Tað er Google Book Search, ið hevur heintað bøkurnar í Føroyum og síðani fer at lesa tær inn, so tær síggjast í einum lesieggjandi søluátaki á netinum.Á henda hátt gerst allur heimurin møguligur kundi hjá Føroya stórsta bókaforlagi, Føroya Skúlabókagrunni.
Minst 20% av hvørjari bók sæst. Tó verða øll leitorðini virkin, tá leitað verður á Google. Knýtt at øllum bókum er leinkja til Bókamiðsøluna, ið selur bøkurnar. Harafturat er møguleiki at síggja um eitt bókasavn í nánd har tú býrt hevur viðkomandi bók í útláni ella á lesistovu.
Tað kann verða hent, um tú lesir føroyskt ella norðurlendskt mál og vilt lána ella keypa bókina ”An introduction to Modern Faroese”, ella um tú vilt veiða háv og vita, hvussu mong hávasløgini eru kring Føroyar, næstu ferð kapping verður. Tað kann lesast í bókini ”Fiskar undir Føroyum”, ið lýsir 235 fiskasløg í føroyskum sjógvi.
Eins og í øllum hinum bókunum verða leitorðini fyri fisk virkin og sjónlig á Google, tá allar bøkurnar eru lisnar inn.
Løgfrøðingurin Sigmund Poulsen, sum eisini umboðar Fjølrit, hevur verið ráðgevi í arbeiðnum hjá Føroya Skúlabókagrunni. Ráðgevandi nevndin fyri grunnin hevur við Árna Dahl á odda góðkent verkætlanina, sum byrjaði í oktober 2006, tá Birgir Kruse og Niels Petersen ritstjórar á Føroya Skúlabókagrunni, hittu stjóran í Google Book Search, Jens Redmer og samskiparan Kristoffer Evensen.


text:
IRF hevur júst almannakunngjørt sína visjón og missión á síni heimasíðu.
IRF hevur sett eina grøna kós fyri felagsskapin og byggir virksemi sítt á hugsjónina um ringbúskap. Ístaðin fyri at brenna virðismikið tilfeingið, sum møguliga kundi verið endurnýtt, ynskir IRF at spæla ein týðandi leiklut í arbeiðinum móti einum grønari búskapi, har alsamt minni verður brent og alsamt meira verður endurnýtt, umhvørvinum og okkum øllum at frama.
Við útgangsstøði í hesum er visjón felagsins:
Vit gera Føroyar grønar
Henda visjónin vísir á grønu kósina, sum felagið støðugt arbeiðir fram ímóti.
Dagliga virksemi hjá IRF er sera umfatandi og fevnir um: Innsavning av húsarhaldsburturkasti, innsavning av vinnuburturkasti, endurnýtsluhøll, brennistøð, reinsitænastu, spilloljureinsiverk, handfaran av serliga dálkandi burturkasti, tyrvingarpláss, jarnendurnýtslu og bilendurnýtslu.
Víttfevnandi virksemi er vorðið savnað undir einum hugtaki, ið nú stendur sum missión felagsins, og sum lýsir dagliga virksemi hjá IRF:
Vit halda Føroyar reinar
Við at burturbeina alt tað, sum annars kundi dálkað Føroyar, heldur IRF Føroyar reinar. Hesa missión kunnu øll starvsfólkini hjá IRF savnast um og vera errin av.
Starvsfólkahópurin hjá IRF telur áleið 100 starvsfólk og millum hesi teljast mong, ið hava verið hjá felagnum í nógv ár. IRF er errin av sínum starvsfólkum, sum lyfta eina uppgávu av stórum samfelagsligum týdningi. Hvar hevði alivinnan og ferðavinnan verið, um alt burturkastið enn fór fyri bakka?
IRF vil samstundis nýta høvið at takka starvsfólkum sínum fyri góða arbeiðið, sum tey gera, og ynskja bæði teimum eins og øllum føroyingum eitt gott og grønt summar.
Í felag gera vit Føroyar grønar.


text:
- Tíðindi, mentan og ítróttur
Føroyar atkvøða fyri USA, Meksiko og Kanada
Á aðalfundinum hjá FIFA, sum er í Moskva í dag, fer Fótbóltssambandið at atkvøða fyri, at heimsmeistarakappingin í fótbólti í 2026 verður í USA, Meksiko og Kanada.
Undanfarin ár hevur ein nevnd í FIFA, altjóða fótbóltssamgonguni, avgjørt, hvør skal hýsa HM endaspølum.
Men hetta er nú broytt. Nú skulu limalondini gera av, hvør skal vera vertur fyri endaspælinum um átta ár.
Marokko hevur eisini boðið seg fram at vera vertur í 2026.
Ógviliga spennandi
- Men verkætlanin hjá USA, Kanada og Meksiko sær ógviliga spennandi út, og fíggjarliga sær hon eisini gott út, sigur Christian Andreasen, forseti í Fótbóltssambandi Føroya, við FSF.fo.
Føroyar fara tí í dag at atkvøða fyri teimum trimum londunum.
Næsta HM endaspæl verður í Katar í 2022.
HM endaspælið í Russlandi byrjar annars í morgin.
Fyrsti dysturin verður sum vant millum vertslandið, sum í hesum førinum er Russland, og Saudiarabia.
Sí eisini


text:
Orð: Ókendur
Týtt úr norskum: Petur Jacob Sigvardsen
Viðmerking: Týddur í november-desember 1982.
1. Eg veit ein veg, sum ber meg til bjørtu himnaborg;
hann gongur gjøgnum trongdir og líðingar og sorg.
Tó heim til himnasalir tann vegur trygt meg ber,
:/: tann vegur Jesus er :/:
2. Eg veit ein frið, sum varir, tá friðleys er øll fold;
hann keyptur er við blóði til syndugt mannahold.
Tann friður er av himni og ei av hesi verð,
:/: tann friður Jesus er:/:
3. Eg veit ein mátt, ið grøðir tey grimu syndasár;
hann veitir troyst og ugga, har neyðin nívir svár.
Hann brúður sína varðar, ið hvítan búna ber,
:/: tann máttur Jesus er :/:
4. Eg veit eitt mál, ið bleiktrar so fagurt himni á,
– tað málið kann ei nakar við foldareygum sjá;
men góða stríðið stríðið, fullrennið skeiðið her!
:/: tí málið himin er :/:


text:
Mánadagin 10. oktober skipar Psykiatriski depilin á Landssjúkrahúsinum fyri forvitnisligum tiltaki í Havn í samband við Altjóða Psykiatridagin.
Tiltakið er alment og ókeypis og fer fram bæði á Býarbókasavninum í miðbýðnum og á Reinsaríinum í Tórsgøtu.
Skrá:
Á Býarbókasavninum
kl. 13.00-13.45 Hvat er sálarlig fyrstuhjálp?
Framløga við Tórunn Højgaard Ósá, leiðandi sjúkrarøktarfrøðingi á Psykiatriska deplinum og Birgit Andersen, leiðari í økispsykiatriini.
Á Reinsaríinum
kl. 14.00-16.00 Filmur: "Ida´s diary".
Ein filmur um vón og dirvi, um at finna seg sjálvan og at tora at LIVA. Hetta er ein persónlig video-dagbók, sum er bygd á lívið hjá Idu seinastu 8 árini.
Aftaná filmin verður panel fundur
Á fundinum verður høvið at umrøða filmin og eisini at seta panelinum spurningar.
Í panelinum verða Tormóður Stórá, leiðandi yvirlækni á Psykiatriska deplinum, Birgit Andersen leiðari í økispsykiatriini, og Jana Mortensen á Psykiatriska deplinum.
Vælkomin.


text:
Orð: Kajfinn Hammer
Lag: Come home, come home it’s suppertime
1. Í kærleika nú Harrin Jesus leitar
og kallar á teg, burturvilsta sál;
Hann bankar á títt stongda, kalda hjarta,
at frelsa teg tað er Hans stóra mál.
Niðurlag: Kom heim, kom heim, Mítt kæra barn,
hygg, alt tilbúgvið er!
Kom heim, kom heim, Mítt kæra barn,
Mín favnur opin er!
2. Á Golgata Hann fyri teg gav lívið,
tær lut í Lívsins Træi aftur vann.
Við opnum ørmum rættir Hann Seg mót tær
og eymt og álvarsligt nú kallar Hann:
3. So mangan hoyrdi tú Hann á teg kalla
og nevna teg við navni: Tú ert Mín!
Nú stendur Hann við hjarta títt og bankar,
í hesi løtu dregur teg til Sín!
4. Tá tú ein dag skalt ferðarstavin leggja
og síðsta andadrátt her draga skal,
skalt tú tá hoyra eymu rødd Hans kalla
og djúpt í sál tær ljóða søt og sæl:


text:
Guðs duldarfulla andlit
Read this in English
Endamál
Í hesum stílinum fari eg at próvføra fyri, at modala útgávan av kosmologisku próvførsluni fyri tilveru Guðs annaðhvørt ikki er haldgóð1 ella at hon ikki gevir trupulleikar fyri gudloysi.
Stutt um hugtakið ’Guð’
Eg gangi út frá, at vit við orðinum ’Guð’ meina eina tilvitaða veru, ið er ánari av klassisku aleginleikunum, t.e. alvitan, alvald, alnánd og alvælvild. Einhvør tilvitað vera, ið kann sigast at hava skapt heimin, hevði tó verið nóg mikið í hesum høpinum. Eg viðgangi gjarna, sum átrúnaðarligi viðmerkjarin, Alan Watts, sigur í einum fyrilestri, at ’framkomin kristin […] hugsa útum myndir’ og ’ímynda sær ikki, at Guð er ein kosmiskur pápi við hvítum skeggi, ið situr á eini gyltaru trúnu yvir stjørnunum (Watts, 1996, s. 74).’
Nóg mikið er at siga, (more…)


text:
Staðfest var, at samlaðu inntøkurnar vóru hægri enn mett, og útreiðslurnar til rakstur og íløgur fyri 2017 vóru minni enn roknað bleiv við í ætlanini.
Nettoskattainntøkan hjá kommununi í 2017, eftir frádrátt av rentustuðli, er 55.4 mió., sum er 4,3 mió. krónur hægri enn í 2016. Í javnaðu fíggjarætlanini var roknað við eini nettoskattainntøku fyri 2017 á 48,7 mió. kr. Sostatt blivu samlaðu inntøkurnar í 2017 6,7 mió. krónur meiri enn mett í fíggjarætlanini.
Hækkingin í skattainntøkunum í 2017 stavar frá øktum persónskatti við 4,3 mió. krónum, meðan partafelagsskatturin hækkaði við 0,4 mió. krónum. Inntøkurnar til eldraøkið minkaðu við 0,4 mió. kr.
Samlaðu rakstrararútreiðslurnar í 2017 vóru 44,5 mió. krónur, ið er 2,3 mió. krónur meiri enn í 2016. Í javnaðu fíggjarætlanini fyri 2017 var roknað við einari samlaðari rakstrarútreiðslu á 46,0 mió. krónur. Sostatt blivu samlaðu útreiðslurnar í 2017 1,5 mió. krónur minni enn mett í fíggjarætlanini.
Samlaðu nettoíløgurnar í 2017 vóru 2,5 mió. krónur. Í javnaðu fíggjarætlanini var roknað við einari nettoíløgu á 3,6 mió. kr. Íløgurnar í 2017 blivu sostatt 1,1 mió. krónur minni enn mett í fíggjarætlanini.
Í upprunaligu fíggjarætlanini fyri 2017 var roknað við einum halli á 1,0 mió. krónum, men staðfesta avlopið gjørdist 8,1 mió. krónur, ella 9,1 mió. krónur meiri enn roknað var við.
Við árslok 2017 var nettoskuldin hjá Nes kommunu 14,0 mió. krónur.
Kommunur hava ikki loyvi at hava størri nettoskuld enn eina árliga skattaálíkning. Markið hjá Nes kommunu fyri árligari skattaálíkning pr. 31.12.2017 er 47,5 mió. kr., roknað við einum skattaprosenti á 23,0. Nettoskuldin er sostatt væl niðanfyri eina skattaálíkning.
Ársroknskapurin fyri 2017 kann lesast her.


text:
Ingi Samuelsen
29.11.2017 - 10:58
Tíðindi > Vinna & Tøkni > Orka
Orkufelagið Magn er til reiðar av hjálpa politisku myndugleikunum at røkka sínum málum um einar orkugrønari Føroyar, nú Sev hevur boðað frá, at elfelagið tekur fyrivarni í ætlanunum at byggja grønu orkukeldurnar út, sum svar upp á kravið frá elveitingareftirliginum um at krevja at elprísurin skal lækkast við fimm oyrum á nýggjárinum.
Í almennum skrivi frá Magn, verður einki sagt um, hvussu orkufelagið ætlar at loysa grønu avbjóðingina, men nýtir høvi til at heita á myndugleikarnar um at geva øðrum atgongd til elnetið hjá Sev, so møguleiki verður hjá øðrum framleiðarum at selja streym beinleiðis til brúkaran í fríari og opnari kapping.
Tekniski stjórin hjá Magn, Finn Jakobsen, ið til fyri einum ári síðani var rakstrarstjóri hjá Sev, sigur í bævinum, at Magn fleiri ferðir hevur bjóða seg fram at lyfta uppgávuna uttan at politiski myndugleikin hevur tikið móti hesi útrættu hondini. Hetta tilboðið stendur við, og er meira aktuelt enn nakrantíð áður, skrivar Finn Jakobssen.
Málið og ætlanin er, at øll elnýtsla skal koma frá varandiorkukeldum í seinasta lagi í 2030.
Magn skrivar soleiðis í brævinum:
- Frí kapping merkir, at fleiri herðar verða at lyfta uppgávuna og elvir samstundis til bíligari el til endabrúkaran. Um Heilsu- og Innlendismálaráðharrin, ið eisini umsitur orkumál, og politiski myndugleikin annars síggja álvaran í málinum og vilja, at tað skal bera til at røkka gyltu málunum hjá samgonguni, eigur henda liberaliseringin av atgongdini til elnetið at kunna fremjast eftir stuttari tíð.
Pf. Magn er føroyskt skrásett felag, hvørs høvuðsvirksemi er at selja olju og bensin frá Shell til húsarhald, bilar og skip í Føroyum. Tað er íslendska orkufelagið Skeljungur hf., ið eigur pf. Magn, sum hevur havt eitt avlop á millum 20 og 30 milliónir krónur árliga hesi seinastu fimm árini. Seinastu tíggju árini eru knappar 6 milliónir krónur í miðal sendar árliga til Íslands sum vinningsbýti.


text:
Ingi Samuelsen
16.08.2014 - 03:42
Tíðindi > Mentan > Stevnur & festivalar
Eins og víkingarnir á sinni tóku knørrarnar upp á land og drógu teir fram til næsta vatnveg, gjørdi knørramanningin umborð á kappróðrarbátinum Orminum Langa í Sundalagnum í dag.
Eftir at hava gjørt eina roynd at rógva 10-mannafarið upp móti harða streyminum, vórðu árarnir lagdir inn, og báturin settur upp á ein lítlan sand á Streymoyarlandinum norðan fyri brúnna.
Síðan var báturin tømdur fyri tyngjandi farm, og so varð Ormurin tikin - ikki upp á nakkan - men í hvussu so er í egnar hendur, og borin, skiftivís drigin eftir grasinum, yvir um harðasta streymin, undir brúnna og oman á ein lítlan sand sunnanfyri.
Sí livandi myndirnar við at trýsta á leinkið niðanfyri


text:
Kim Jung Un tykist at verða høgt í metum millum summi. Einaræðisharri og hópdrápsmaður, ið m.a. avrættaði pápabeiggjan og síðani tók lívið av beiggjanum, umframt hann persónliga síðani 2011 hevur givið boð um at avrætta hundraðtals onnur. Hetta er altjóða staðfest.
Hesin despotur og hansarar valdshavar hava harumframt fongslað, pínt og myrt 100túsindir av sínum landsmonnum undir heitinum sosialistiska fólkarepublikkin Norður Korea.
Herferðin
Í tilrættislagdari herferð móti R7, sum byrjaði í sendingini Pressan fríggjamorgunin um haturstalur, hevur KvF grivið trý orð úr sendingini Andøvsløtan í mars, har Kim Jung Un varð eyknevndur “skeivoygt sosialistiskt knetti”?
Hildið var fram í D&V mánakvøldið, har tjóðveldismaðurin úr Vestmanna sleppur at gera seg til høvuðsoffur og soleiðis skora bíligastu politisku poengini síðani KvF-jagstranina av borgarligu samgonguni frá 2011 til 2015.
Tí hvar er sambandið millum tjóðveldismannin á gosi nú og sendingina á R7? Hann lætst jú slettis ikki um vón fyri meira enn hálvum ári síðani, tá tað var alkunnugt, at annar firtin sosialistur hevði kært R7 til fútan?
Áminning?
Í sendingini var eisini borðreitt við landsstýriskvinnuni, sum sálvumikil kundi avdúka, at hon sjálvsagt fullvæl skilti tjóðveldismannin, og at hon m.a. fór at senda R7 við áminning um at halda treytirnar?
Týskvøldið var so long endurtøka av mánakvøldssendingini, nú penslað við brotum úr lógargreinum um loyvistreytir?
Henda áhaldandi pátikna umsorganin móti haturstalu er kanska ikki tilvildarlig. Ikki er óhugsandi at endamálið er at ávirka ákæruvaldið (7 mánaðar aftaná orðingina um hópdrápmannin) at reisa rættarmál ímóti R7, so borgarliga rásin verður skerd ella tagnar?
Reiðmenn
At eitt sjálvbestaltað lið av vinstrahallum reiðmonnum umvegis KvF aftur setir skránna á politiska vøllinum, er ørkymlandi. Tilrættislagda atferðin móti R7 kann (ó)beinleiðis vera orsøk til, at sendistøðin missir miðlastuðul ella sendiloyvi.
Hetta fellir tó neyvan í gaddajørð hjá teimum, sum eru um at sálast av, at R7 umboðar annað enn “røttu” vinstrahallu mainstream tíðindini úr Sortudíki og Miðlahúsinum.
Høvdu ráðharri og parlamentarikari í øðrum londum hótt óhefta sendistøð um afturtøku av loyvi og stuðli og boðað frá, at ætlanin var at knæseta skipan við sensur, hevði hetta ótolsemið volt harðlig mótmæli og hevði burturav verið uppfatað sum ein gøla. Men ikki her.
Við almennu fráboðanini í D&V var ætlanin eyðsýniliga at ávirka ákæruvaldið at reisa sak móti R7 og soleiðis skerja talufrælsið, ið annars er hornarsteinurin undir fólkastýrinum.
At politiski myndugleikin hóttir talu- og skrivifrælsið er áminning um, at spurnartekin kann verða sett við, um Føroyar yvirhøvur kunnu roknast at vera eitt rættarsamfelag?
Moralski sársakin?
Men hvar er moralski sársakin hjá miðlinum og siðalagshirðunum tá samanumkemur?
Hvar var teirra firtni og harmur, tá KvF sendi framhaldssendingar um syndarliga eldsbrunan, har borgarstjórin í Havn bleiv illgitin og missnýttur fyri at røkka produseraða úrslitinum hjá miðlinum?
Ella hvar var moralska hveppilsi, tá miðilin í hatskum manipulerandi raðsendingum illgitti uppisjóvarvinnuna fyri at stjala fólksins ogn?
Og hvar var moralska vamlið, tá formaðurin í Fólkaflokkinum í fleiri sendingum nærum varð jagstraður til deyðis og varð lagdur fyri hatur millum manna?
Fyri ikki at gloyma niðrandi og ósakligu viðferðina av Betri um ársskiftið og síðani óhugnaligu herferðina hjá Miðlahúsinum móti løgtingsmanninum á Tvøroyri, sum bleiv skýrdur at vera rúsevnishávur?
Tá hoyrdist einki frá sjálvnevnda moralska prestaveldinum um fake news, illgitingar og haturstalu.
Lótir
Tí er alt tað beru politisku lótir, har sjálvnevndir politiskir yvirdómarar kostnaðarleyst sleppa at definera munin millum rætt og rangt, og har tey ákærdu náðiligast sleppa at vera áskoðarar til tilgjørdu skueprosessina, har úrslitið er definerað frammanundan.
At fjøld av hampaføroyingum alment - í skrift og talu av politiskum samsintum hjá moralsku elituni, javnan verða ákærd at vera rasistar og stuðla fasistoidum rákum, vekir als ongan sársaka ella forkvabbilsi hjá elituni. Tvørturímóti halda summi gneggjandi, at hesar staðfestingar ríka rúmliga orðsskiftið millum manna....
Spennandi at vita, hvussu nógva politiska bótarsúpan miðilin kann kóka afturat av piðaðu beinunum, har pallsetta haturstalan var hissini staðfesting av leiðara, sum heldur túsindum av ósekum undir sínum sjúkliga sosialistiska og nationalistiska jarnhali.
Hetta er so tíðindaverðin anno 2018.
Bjarni Djurholm
Um tú veitst okkurt, sum VP ikki veit - skriva so til vp@vp.fo


text:
Hetta er ein ógvuliga spennandi røð við 8 bókum.
Hon er um ein drong um 14 ára aldur, sum alt lívið hevur ansað eftir sær sjálvum. Síðan hann var 7 ár, er hann rýmdur undan myndugleikum og harkaliðum; hann ger av at fara aftur til býin, haðan alt byrjaði. Á leiðini kemur hann út fyri mongum ræðuligum, sum hann roynir at stríðast ígjøgnum. Einki er, sum tú heldur tað vera, og sum lesari verður tú alla tíðina tikin á bóli.
Um somu tíð sum bókin er ógvuliga fangandi, er hon eisini rá og ógvusligt. Hon er egnað til størri børn og ung.
Gráur krabbi - 7. torleikastig
Aftur


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Myndasavnið
Oktober 30 , 2006Eg, og nógv saman við mær halda at tað er ótrúliga keðiligt, at myndasavnið ikki verður uppdaterað. Vælsignaðir fáði okkurt gjørt á hesum økið. Er nakað nýtt at frætta hesum viðvíkjandi ?
Vinarliga
Borgari
Vinnuøkið á Havnarlagnum
Oktober 27 , 2006nú ein aðalfundur hjá Vestmanna arbeiðarafelag hevur samtykt einmalt
at lýsa bygning sín á havnarlagnum almennt til sølu, hevði tað ikki
verði eitt gott hugskot at kommunan ognaði sær bygningin og harvið
betur kundi stýrt útbyggingum á økinum.
heilsan Steingrím.
Takk fyri tykkara opinleika !
Oktober 25 , 2006Eg vil bert siga tykkum sum fyri bygdini ráða, at Vestmanna Kommuna við hesum spurnarkassa hevur víst, at vit eru klárt nr. 1 , tá ið umræður kommunalan opinleika.
Sera vælnøgdur borgari, men ikki altíð samdur
Fundarbókin
Oktober 24 , 2006Hví kemur fundarbólkin frá fundinum í gjárkvøldi ikki á neti. Sær eisini út til, at tað gekk skjótari tá fráfrani teknikarin var í arbeiði. Tað eru ikki so nógv heimatíðindi longur frá Vestmann. Vit uttanfyri Vestmanna hygja hvønn dag.
Leysgangandi hundar
Oktober 18 , 2006er ta loyvt at lata hundar ganga leysar ta er so inn at keypa hesar stóri hundanar og sídani at lata tei ganga leysar til ampa firi børn og vaksin
Havnaøkið
Oktober 16 , 2006Um ein hevur fleiri stòr akfør, kann ein so bara stilla tey à havnaøki ella skal ein gjalda leigu fyri tað plàssi tey upptaka og um so er, hvussu nògv?
PS. Hetta er ein gòð heimasìða tit hava
Vev myndin
Oktober 14 , 2006Hvussu gongst við vev-myndatólinum?
barnafrádrátturin í vestmanna kommunu
Oktober 04 , 2006Hey!
Eru ætlanir um at hækkað barnafrádráttin í VK?
Vianrliga
Foreldur
Brandstøðin, enn einafer !!
Oktober 03 , 2006Eg haldi at kritikurin av núverandi bigdaráði, í sambandi við flytan av brandstøðini, er heilt ógrunaður.
Eg havi tosa við fleiri av vinnulívsfólkunum ið høvdu áhuga í økinum, og ráddu tey tá, bæði bigdaráðnum og brandliðinum, frá at biggja brandstøð á økinum, tí øki var áhugavert í framtíðini, og man hevði kanska atlanir longu tá.
Eg havi tí 3 viðkomandi spurningar í øllum hesum ??
1. Vóru fyrispurningar inni, um øki frá vinnulívinum, hjá umsitingini/bgdaráðnum, um somu tíð sum avgjørt var at placera brandstøðina.
2. Er tað rætt, sum onkur bigdaráðslimur hevur sagt, at leiðarin ghjá brandmonnunu tá hótti við at uppsiga brandliðið, um brandstøðin ikki bleiv løgd har í hon nú liggur
3. Hevur Fiskavirkink nakra atlanir í øllum tosi um útbigging
Vinarliga
Sjómaður
Ungdómshúsið
Oktober 02 , 2006Hvør situr í foreldrabólkinum sum hevur heitt á VK um at fáa
eitt nýtt ungdómshús til sínar ungdómar í Vestmanna.
Heilsan Steingrím Haraldsen
Brandstøðin
Oktober 01 , 2006Er tað rætt, sum brandleiðarin sigur við sosialin, at teir ikki blivu spurdir eftir, áðrenn man avgjørdi at selja brandstøðina ??
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Møguleiki at leiga høll
Mars 14 , 2013Hey. Hvønn skal man henvenda seg til fyri at leiga ítrottarhøllina 2-3 tímar um vikuna?
Fyrispurningar um leigu av hølunum í Vestmanna Skúla og Ítróttarhøll skulu setast til hallarvørðarnar í skúlanum.
Vakttelefonin hjá húsavørðunum er 770 195.
Skemtiligur lesnaður
Mars 13 , 2013Ja mangt kann ein fáa tíðina at ganga við, tá ikki kann arbeiðast vegna veður.
Hetta byrjaði við at eg datt inn á www.vestmanna.fo har síggji eg at kommunan selur gamla eldrasambýlið, eg sendi sms til konuna, og skrivi at hús eru til sølu í Vestmanna, so hetta verður spennandi at koma heim aftur til.
Hetta førdi so víðari til, at skrivaði í felti (Leita eftir: ) Lækni, Ja so byrjaði lesnaðurin, um hønir, seyð, bilar camping vognar, ja you name it.
Eg vil bara siga eitt, hetta er sera stuttligt tá man er so langt vekk heiman í frá, eitt stórt rós má vera til viðkomandi sum svarar øllum hesum skrivaði fyrispurningum, stuttligir, grenj spurningar etc. dugur óluksáliga væl at svara aftur.
Hetta er so nokk eisini fyrsta Jóla heilsan til allar Vestmenningar, um tað er loyvi at bera sovornar fram her.
Símin J.Højsted
Verður lagt út uttan viðmerkingar.
Ljós á gøtuna við minnisvarðan
Mars 13 , 2013Røkist nakað fyri at ljós aftur kemur á gøtuna millum Gerðisveg og Guðrunartún? Gøtan er sera myrk um veturin nú ongir lyktapelar eru longur:(
Vinarliga ein borgari
Takk fyri spurningin.
Kommunan arbeiðir við einari loysn, so fólkið, ið gongur eftir hesi gøtu (ikki so fá), kunnu fáa ljós aftur á hesa gøtu. Tað er sera myrkt um veturin, og kann eisini skaði standast av hesum.
hundaóskil og barnagarðar
Mars 13 , 2013Nú eru gingnir fleiri mánaðir síðani, at børnini í barnagørðunum ikki sluppu út um portrið pga. leysgangandi hundum.
Hevur kommunan nakað ánilsi av hvussu umstøðurnar hjá børnunum í útibarnagarðinum eru p.t...?? - Har er ein lítil garður rundanum um barnagarðin. Har er eitt danditræ, og ein fótbóltsvøllur, sum barnagarðurin kann lána. Tað er alt til ca 25 børn!!!
Eg má spyrja hvussu VK kann forsvara hesar út av lagið vánaligu umstøður okkara børn hava uttanfyri. Hesar vánaligu umstøður hava gjørt, at okkara barn, ikki trívist har meira. Hvønn dag nevnir barnið hvussu keðiligt tað er at spæla uttanfyri og setningar sum 'eg tími ikki í barnagarð meira' eru dagligur kostur.
Hetta má vera einasti stovnur í øllum kongaríkinum, sum ikki hevur eitt spælipláss til børnini.
Kunnu tit vinarliga og sum skjótast svara hesum spurningum:
1. Hvussu leingi skulu vit bíða til okkara børn sleppa út aftur?
2. Nær ætlar VK at gera eitt spælipláss uttanfyri?
Flatar undanførslur tími eg ikki at hoyra uppá. Eg vil hava nágreiniliga at vita, nær hundafangarin kemur, og nær eitt spælipláss kemur. Taka tit ikki hetta í álvara, so má okkurt annað gerast.
Takk fyri spurningarnar.
-
Hundaóskilið er nú endaliga loyst, Kommunan hevur sett ein aktingarmann, ið tekur sær av, at taka leysgangandi djór upp.
- Peningur er settur av á fíggjarætlanini fyri 2013 at gera spæliplássið í Heygalíð liðugt (sjálvt um tað ikki sæst á útbornu fíggjarætlanini). Ætlanin er at hava ein garðdag í juni mánað, har foreldur verða boðin við at gera spæliplássið liðugt, og vænta vit, at fleiri foreldur taka positivt undir við hesum degi/døgum, so vit øll fáa sum mest burturúr spæliplássinum, fyri minst pening.
Garðdagurin verður lýstur á heimasíðuni hjá Vestmanna Kommunu, tá vit koma so langt. Vónandi er hetta eitt nøktandi svar, og vónandi fáa vit eitt gott spælipláss, so okkara børn fáa virðuligar karmar at spæla undir.
Høvdin
Mars 13 , 2013Halló.
Hava tit umhugsa at fjerna høvdina á Gerðisvegi? Høvdin bleiv gjørd, tí vegurin niðan við minnisvarðanum bleiv brúktur, men tað verður hann ikki longur.
Mann sær illa um nakar bilur kemur, og tað er ótrúligt at eingin vanlukka er hend har enn.
Takk fyri spurningin.
Vestmanna Kommuna hevur í løtuni ongar ætlanir um at taka høvdina á Gerðisvegi burtur, men um Kommunan skal betra um ferðsluviðurskiftini á Gerðisvegi, má hetta gerast. Tað fyriliggur eingin heilarætlan um Gerðisveg í løtuni.
løgi
Mars 13 , 2013Hvørjum svart tit aftur her, er tað bara nøkur sum fáa svør aftur. Havi spurt inn á nøkur mál hjá VK, men tað sær út sum tá man spyr um naka sum gongur tikkum i mótir, so svara tit ikki.
Spurt var millum anna
Fólkafund.
Kajøki oa.
Teknisku nevnd, oa
oa.
Tit vita nokk hvat anna var spurt um.
Vh
Ein nøgdur borgari.
Takk fyri spurningin.
Vónandi hava vit svarað tínum spurningum, um ikki frætta vit fegin aftur frá tær, so tú kanst fáa svarað spurningum. Orsaka seina aftursvarið upp á hendan spurningin, men vónandi ert tú enn ein nøgdur borgari.
Gøtan millum Gerðisveg og Guðrunartún
Mars 13 , 2013Er nøkur ætlan um at fáa ljós aftur á gøtuna millum Gerðisveg og Guðrunartún? Eftir at báðir teir gomlu lyktapelarnir við linjum vórðu tiknir niður, er sera myrkt og ikki sørt hættisligt at ganga hendan tein í vetrarhálvuni. Gøtan er mær vitandi privat ogn, men verður brúkt av nógvum fólki dagliga, sum búgva á Byrgisvegi, Rógvuvegi og eisini í Miðalsbrekku.
Takk fyri spurningin.
Kommunan arbeiðir við einari loysn, so fólkið, ið gongur eftir hesi gøtu (ikki so fá), kunnu fáa ljós aftur á hesa gøtu. Tað er sera myrkt um veturin, og kann eisini skaði standast av hesum.
Barnafrádráttur
Mars 12 , 2013Tað vísur seg at fleiri kommunur hava hækka barnafrádráttin munandi í ár, fyri at fáa barnafamiliur at støðast ella flyta til kommununa. Eitt nú hevur Havnar Kommuna hækka hann úr 5.500 til 8000!
Hvat fyri ætlanir hevur Vestmanna kommuna við barnafrádráttinum, verður hann hækkaður í næsta ár?
Takk fyri spurningin.
Tað hevði heilt víst loyst seg at hækka barnafrádráttin, um man vil hava barnafamiljur at flyta til bygdina.
Tað er tó ikki so einfalt sum tað. Vestmanna Kommuna hevur bundið seg til nakrar fíggjarligar skyldur yvir fyri landinum og peningastovnum, so leingi vit eru omanfyri eina álíkning. Vestmanna Kommuna hevur í dag eina skuld á umleið kr. 51.000.000, ið kemur at vera umleið kr. 44.000.000 við ársenda. Í 2013 verður álíkningin hjá Vestmanna Kommuna væntandi umleið kr. 35.600.000, um skattainntøkurnar halda og ongar óvæntaðar útreiðslur koma.
Vónandi koma vit niður á eina álíkning síðst í 2014 ella fyrst í 2015, so vit fáa frælsi til at avgera okkara barnafrádrátt og skattaprosent.
At hækka barnafrádráttin í Vestmanna við kr. 1.000 fyri barnið, kemur at kosta Vestmanna Kommunu umleið kr. 350.000 meira pr. ár. Um vit skuldu hækka hann tað sama sum Tórshavnar Kommuna tvs. kr. 2.500, so svarar til kr. 875.000 meira pr. ár.
Heimasíða - barnagarðar
Mars 12 , 2013aftur í dag eru børn mini komin heim við einum lepa um eitthvørt tey skulu. Kunning skal til, men hava vit ikki langt síðani flutt okkum soleiðis at kunning v.m. er online í dag?
Var tað ikki eitt hugskot at heimasíðan hjá Vestmanna Kommunu (sjálvandi ein undirsíða) bleiv brúkt til hetta? Tað kann ikki krevja meira umsiting enn pappírsarbeiði ger frammanundan.
Takk fyri spurningin.
Vit senda spurningin víðari til barnagarðsleiðslurnar at taka støðu til.
Tekniskt er tað ongin trupulleiki at leggja slíka kunning á heimasíðuna, men tað er upp til barnagarðsleiðslurnar, hvussu tær ynskja at kunna foreldur um ymiskt.
Skjóting og handlar
Mars 12 , 2013Gott at Leif svarar upp á atfinningarnar um skjótibreytina. Leif er ein knassi, tað veit eg frá øðrum tiltøkum, hann hevur staðið fyri. Einki er galið í tí, at menn og konur taka seg saman til okkurt frítíðarítriv sum t.d. at skjóta leirdúgvur, eg havi ongan hug at køva tiltakið, tað einasta keðiliga við tí er, at tað kann dálka, um ikki verður farið væl um, og so tað, at tað ljóðar einki "behagiligt" fyri tey, sum ikki eru við í skjótingini. Tí var tað, at eg helt, at staðið var illa valt og nevndi nøkur onnur dømi, har einki hevði hoyrtst í bygdini til skotini. Tað kann nøkulunda metast við, at summi fólk halda tað vera stuttligt at hava hund, sjálvt um hann stendur úti í garðinum og goyr upp í saman í tímar og dagar, men grannarnir halda tað ikki vera so stuttligt.
Leif sigur, at teir kannaðu ymisk onnur pláss, fleiri av teimum, sum eg nevni, men hildu teir at úti á Berg var best hóskandi staðið, men har vórðu tey, sum møguliga ikki hildu tað vera so stuttligt at hoyra skotini, ikki tikin við upp á ráð.
Hetta, sum eg sigi her, er ikki ætlað at taka gleðina frá teimum skjótandi, men mest til teir játtandi myndugleikarnar, sum altíð eiga at hugsa um heildin, áðrenn teir geva loyvir, samanberið eljustríðið suðuri á Tvøroyri, har bygdaráðið hevur játtað nakað uttan at kanna, um teir nú høvdu rætt til tað ella ikki.
Eitt annað, sum er frammi í eini aðrari viðmerking, er um handlar í Vestmanna, hesin /henda heldur, at bygdarráðið skal fáa onkran av lágpríshandlunum at lata upp handil í Vestmanna, tað kann bygdaráðið sjálvandi ikki, men eg fari at heita á handlarnar, sum eru, at hava eitt breiðari úrval og at seta prísirnar niður, so teir samsvara við prísirnar í nevndu handlum, so fara fólk av sær sjálvum at keypa meira her til fyrimuns fyri bæði handlar og viðskiftafólk.
Peningastovnur
Mars 12 , 2013Í Fuglafyrði er komin nýggjur peningastovnur, eftir Eik stoppaði.
Eru nýggjheitir um framtíðar peningastovn í Vestmanna ?
Símin J. Højsted
Takk fyri spurningin, Símin.
Vit arbeiða alt, vit kunnu, fyri at fáa ein peningastovn at opna deild í Vestmanna. Vit vita ikki, um hetta ber á mál, men vónandi ger tað. Borgarstjórin hevur havt fleiri fundir við fíggingarstovnar um at opna deild, men enn er einki nakað endaligt svar komið. Vit taka tað sum eitt positivt tekin, at vit einki hava hoyrt enn.
Flatabø, í dýrastu neyð !
Mars 12 , 2013Kunnu tit ordna netini og ljósið á flatabø !
Takk fyri áheitanina.
Sjálvandi skulu vit tað. Havi sent umsjónarmannin á økið fyri at kanna, hvat skal gerast. Vónandi verður hetta gjørt sum skjótast.
Bústaðarmarknaður
Mars 12 , 2013Sera gott hugskot sum Vestmanna Kommuna átti at tiki til sín :)
Av heimasíðuni hjá Vágs Kommunu :
"Fyri at tryggja at fólk, sum hava áhugað í at flyta til Vágs, fáa so lætta atgongd til bústað sum gjørligt, hevur Vágs kommuna tikið stig til at skipa eitt slag av bústaðarmarknaði – ein bústaðar-bredda – her á heimasíðuni."
http://vagur.fo/?page_id=732
Takk fyri upplýsingina.
Teigurin á heimasíðuna hjá Vágs Kommunu um bústaðir er ein sera góður teigur, ið vit í Vestmanna eisini koma at umhugsa at nýta á okkara heimasíðu. Hann gevur fólki gott innlit í, hvørjir bústaðir, vinnubygningar, grundstykkir og annað eru lýst til sølu í bygdini. Hetta kann heilt víst fáa avbygdafólk at venda eyguni móti Vestmanna, tá ið tey skulu taka støðu til, hvar framtíðarbústaðurin hjá teimum skal vera.
Lækni
Mars 12 , 2013
Hej.
Hvat gerð VK fyri at vit skullu hava ein lækna í bygduni.
Takk fyri spurningin.
Vestmanna Kommuna er í ferð við at loysa trupulleikan viðvíkjandi læknahølum, so læknin fær virðiligar umstøður at arbeiða undir, ið als ikki hava verið nøktandi í nógv ár. Kommunan hevur verið á fundi við Heilsumálaráðið um nýggj hølir, ið vónandi fara at loysa henda stóra trupulleika, vit hava viðvíkjandi læknahølunum. Heilsumálaráðið sá positivt upp á uppskotið, og hevur sent tekningar og annað til Kommunulæknafelagið, ið tekur endaliga støðu, um nýggju hølini kunnu brúkast til endamálið.
Bussarnar á Bryggjuni
Mars 12 , 2013Eri so púra samd við tí sum skrivar dagfest 21. februar 2013. um bussarnar á bryggjuni.
vh.
joanvang
Takk fyri viðmerking
Vestmanna Kommuna hevur verið glað fyri, at Øssur hevur koyrt okkara børn við Náttarbussinum í skjótt 15 ár, og eru nokk flest øll foreldur eisini tað.
Áðrenn náttarbussurin byrjaði at koyra fyri skjótt 15 árum síðan eru tíanverri hendar onkrar vanlukkur á teininum millum Vestmanna og Tórshavn, bæði við rúsdrekkakoyring og uttan. Hetta er okkara børn tíanbetur sloppið undan hesu seinastu árini, og er tað at frøðast um.
Vevmyndatólið
Mars 12 , 2013Hvussu gongur at fáa vevmyndatólið at rigga aftur? ella er hetta eisini umfatað av spariætlanini?
Forvitin
Takk fyri spurningin.
Vit hava sent fólk at kanna hetta, og vóna at vevmyndin kemur í rættlag skjótast gjørligt. Vit fara í nærmastu framtíð at arbeiða við, at flyta vevmyndatólið, so vevmyndin kemur at vísa eina betri mynd av Vestmanna.
Viðv. upptøku av djórum
Mars 08 , 2013Eg síggi at tit hava sett ein aktingarmann til upptøku av leysgangandi djórum. Mær dámar sera væl hetta tiltak. Men vinarliga víðka tað til eisini at umfevna seyð og gæs, tað vænti eg at minst 90% av vestmenningum høvdu verið glaðir fyri. Eg meti hesi (skaða) djóra at verða ein nógv størri trupuleika enn leysgangandi hundar og kettur. Og eitt afturat, hvat skal til fyri at ein ketta verður tikin upp? Vanliga ganga kettur ikki í bandi. Á válinum eru/hava tær verið ein trupuleiki, og sigast skal at har gjørdi kvívíkar kommuna ein góðan innsats í royndini at loysa hetta, men mær vitandi eru kettur ikki ein trupuleiki í vestmanna. Og hvussu skuldi man eisini forða síni kettu at fara inn í havan hjá grannanum?
JM
Seyður og gæs eru eisini við í samstarvsavtaluni.
Viðvíkjandi spurninginum verður víst til svarið niðanfyri við yvirskriftini "Leysgangandi djór".
Aktingarfólk
Mars 08 , 2013hvat skal viðkomandi hava í løn?
Eri eg tann einasti ið haldi hetta er langt úti at brúka pengar uppá?
Aktingarmaðurin fær eina fasta samsýning á kr. 1.000 um mánaðin, umframt eina samsýning fyri hvørt djór, ið verður tikið inn.
Kettur og hundar
Mars 08 , 2013Eg las heldur stuttliga grein inni á Portalinum, at nú skulu kettur haldast innandura. Hevur blaðfólkið verið heldur kreativt, tá ið skrivað varð, ella hevur Vestmanna Kommuna veruliga meldað hatta út? Hatta ljóðar heldur aprílsligt. Kettur eru ikki til nakran ampa. Bygdarráðið eigur heldur at taka sær av seyðinum, ið veruliga er ein plága.
Vagnur Streymoy
Vit vita ikki, hvørja grein tú sipar til, men rætt hevur tú: blaðfólkið man hava verið heldur kreativt.
Til bar ikki at gera samstarvsavtalu við Føroya Landfúta, sum bert var galdandi fyri ávís djórasløg. Tú sigur, at kettur ikki eru til ampa, men onnur meta kettu vera til ampa. Tað skal tó viðmerkjast, at í teir tveir mánaðirnar skipanin hevur virkað, hevur aktingarmaðurin onga fráboðan fingið um leysgangandi djór.
Seyður er umfataður av samstarvsavtaluni. Av tí at Vestmanna ikki er vetrarfriðað, hevur seyðurin rætt til at ganga í bygdini um veturin.
Leysgangandi djór
Mars 08 , 2013Hvør er mannnagongdin um tit taka td. eina kettu inn? Verður kanna um hon er chipmerkt?
Verður boða frá nakrastaðni hvørji djór tit hava tikið inn, so eigarin hevur møguleika at fáa fatur aftur á teimum?
Turið
Skipanin við aktingarmanni virkar soleiðis, at hann einans fer út eftir áheitan frá løgregluni. Skipanin hevur nú virkað í knappar 2 mánaðir, og enn hevur aktingarmaðurin ikki verið og tikið nakað djór inn. So ásannast kann, at djóraánarir ansa betri eftir, at djór teirra ikki gongur leyst.
Um t.d. ein ketta skuldi verið tikin inn, hevur aktingarmaðurin chiplesara, so til ber at finna fram til eigaran.
Lýst verður í svørtu talvu á Kommunuskrivstovuni og á heimasíðuni. Er djórið chipmerkt ella hevur helsi við telefonnummarinum hjá eigaranum í, setir løgreglan seg í samband við eigaran.
Vestmanna Skjótifelag.
Mars 08 , 2013Sum formaður í Vestmanna Skjótifelag, vil eg skriva eitt sindur um virksemið hjá okkum úti á Berg.
Fyrst av øllum vil eg siga, at vit eru sera harmir um, at fólk vera órógva her í bygdini tá ið skotið verður.
Áðren skjótibreytin hjá okkum bleiv løgd úti á Berg, kannaðu vit fleiri onnur økir her á leiðini sum vit hildu kundu veri eygnaði, nevnast kann millum Vestmanna og Kvívík, Heygadal, uppi á Myrunum, niðjan fyri byrgingina í Fonsdali og Gomluplen.
Men úti á Berg var tað ið vit hildu var tað best egnaða øki, og søktu vit tí um loyvi har. Breytin er ikki heilt liðug enn, har skal hegn setast upp ( tó so, at fólk sleppa inn á øki um tey ynskja tað ) runnar plantast og annað fyri at fríðka um.
Tá ið tað kemur til larm, hava vit spurgt fólk í búgva tætt hjá, um hettar er nakað í órógvar tey, og hava vit fingið at vita, at so er ikki.
Um heilt rætt skal vera, so eru vit væl og viðruligani innan fyri teir normar sum eru galdandi í lóguni, men lat tað fara.
Tað er ringt at gera nakað virksemi, har øll eru nøgd, sum dømi kann nevnast tá ið hondbóltur er, tá sleppa fólk ið búgva á Hallarvegi ikki av við sínar bilar, og so tá kappróðurin er, skal man ansa sær hvussu siglt verður osv.
Onkur hevur heilt víst ampa av tí.
Eg kann ikki minnast, at tað hevur veri ein størri náttúruuppliving at ganga úti á Berg áðrenn skjótibanin kom har, høvdu fólk vita hvussu nógv ið vit hava rudda ( koyrt vekk ) av millum annað bildekkum, brotnum flóskum, gamalt trol, plattar, skotnar teldur og sjónvørp, tog endar, rusta jarn, skrelliposar og mangt mangt annað, vænti eg at pípan hevði fingið annað ljóð.
Eg hevði eisini veri fegin um vit í Vestmanna tosaðu meiri saman, og fingu loyst trupuleikarnar á annan hátt enn gjøgnum heimasíðuna hjá Vestmanna Kommunu, tað má bera til.
Um fólk hava spurningar, kunnu tey ringja ella maila til mín, ella onkran annan í nevndini hjá skjótifelagnum, eisini kunnu tey møta upp har úti tá skotið verður, og fáa sær ein kaffimun.
Vinarliga Leif Klein Formaður.
TLF 222211.
Mail leifklein@hotmail.com
PS. kundi verið áhugavert, at fingi ein golfbana uppi við Harusetrið.
Skjóting
Mars 08 , 2013Síggi at onkur hevur skrivað um skjótingina úti á Berg, og viðkomandi er ikki serliga glaður um hetta. Eg haldi, at tað er sera gott og hugaligt, at menn/konur taka seg saman at gera okkurt teimum dámar í frítíðini, og lítið kann vera meira "uskyldigt" enn at skjóta leirdúgvur, meeeen har er altso eitt stórt men, og nú veit eg, at eg verði lagdur undir at vera ein stórur ljósasløkkjari, men eg eri púra vissur í, at onkur av teimum, sum hava verið við at leggja skjótibreytina har úti, má hava hugsað, at onkur ella nógv fóru at ilskast inn á, at hon er har, púra opin fyri bæði sjón og hoyrn úr allari bygdini, tað er ikki rætt, at summi skulu hava tað stuttligt upp á "bekostning" av, at onnur so fáa tað keðiligt, og tað er jú sjón fyri søgn, onkur hevur longu gjørt vart við seg, og nú geri eg tað, og óivað eru tað nógv, sum hugsa, men einki siga. Sum sagt, so haldi eg tað vera púra í ordan og gott, at fólk hugna sær við onkrum "aktiviteti" í frítíðini, men hugsið um hini eisini, tí øll vita at ein byrsa er ikki ljóðleys, og tað er einki stuttligt at hoyra hesar hvøllu brestirnar ein heilan dag við hvørt, og tað eeer rætt, sum hin viðmerkjarin sigur, dúgvur liggja og sløðast niðri við sjóvarmálan undir Haganum. Eg kann hugsa mær fleiri onnur pláss, har skjótingin hvørki hevði hoyrtst ella sæðst. Tað fyrsta er uppi við Harusetrið (giti at nógvir av limunum eru teir, sum eiga Harusetrið) Hagar er ikki koyrandi, men tað skuldi bara gjørt upplivingina betri, at tú mátti út úr bilinum og til gongu tey fáu fetini har niðan. Síðan eru tað Heygadalur og Fonsdalur, ella hví ikki Gassádalur saman við Kvívíkskingum, tað høvdu teir kanska vilja, um teir ikki vildu eiga ellisheimið saman við okkum?
Ymiskt
Mars 07 , 2013Vit hava NÒGV onnur meira týdningarmikil ting at hugsa um her í Vestmanna enn at flyta hasar bussarnar.
Vit hava sanniliga brúk fyri her í Vestmanna at fáa eitt nýtt læknadømi.
Hvat við at stuðla upp undir at fáa Bónus, Á, ella FK til Vestmannar? Handil sum selur vørur og við sømiligum prísum. Hevur Vestmanna Kommuna hugsa nakað um hetta?
Takk fyri spurningin.
Eg skal geva tær rætt í, at vit hava nógv týdningarmikil mál ið liggja fyri framman, ið vit fara undir at loysa/fremja í hesi setuni.
Bussarnir, ið hava staðið á kaj-økinum, eru nú fluttir, og tað frøðast vit um, so okkara vakra bygd kann gerast enn vakrari. Bussarnir hava staðið á kaj-økinum uttan nummarspjøldur í nógv ár, og er hetta ikki loyvt sambært grein 61 í ferðslulógini, sum heimilar løgregluni, at fáa beint burtur skrásetingarskyldug akfær, sum standa uttan nummarspjøldur.
Sambært grein 1, stk. 4, í náttúrufriðingarlógini skulu bilvrak, ymisk onnur akfør maskinamboð og partar av teimum, ið ikki verða nýtt meira, ikki kastast burtur á støð, har tey lýta ella eru til skaða ella ampa fyri onnur.
Vestmanna Kommuna er í ferð við at loysa trupulleikan viðvíkjandi læknahølum, so læknin fær virðiligar umstøður at arbeiða undir, ið als ikki hava verið nøktandi í nógv ár. Kommunan hevur verið á fundi við Heilsumálaráðið um nýggj hølir, ið vónandi fara at loysa henda stóra trupulleika, vit hava viðvíkjandi læknahølunum. Heilsumálaráðið sá positivt upp á uppskotið, og hevur sent tekningar og annað til Kommunulæknafelagið, ið tekur endaliga støðu, um nýggju hølini kunnu brúkast til endamálið.
Vestmanna Kommuna hevur ikki loyvi at reka vinnuligt virksemi, men vit royna alt, vit kunnu, at stuðla uppundir at fáa meira vinnuvirksemi til Vestmanna. Kommunan hevur kanska ikki verið nóg sjónlig í sínum arbeiði, og fara vit at bøta um hetta, við kunning á heimasíðu okkara og fjølmiðlum. Lat ongan iva vera um, at Vestmanna Kommuna roynir at gera alt, hon er ment, fyri at skapa fleiri arbeiðspláss í bygdini, so trivnaðurin kann haldast í hásæti.
KSF.
Mars 07 , 2013Bert ein spurning til bygdaráðið.
Hvat er orsøkin at Vestmanna kommuna ikki er við í Kommunusamskipanføroya.
Tað eru nógv nýggj í bygdaráðnum.
Kanska tey hava eina aðra/annarleiðis hugsan hesum viðkomandi.
Hevur tað verið fyri á bygdaráðsfundi?
Vinarligasr
Spurin vestminningur.
Takk fyri spurningin.
Vestmanna Kommuna hevur altíð verið partur av Føroya Kommunufelag, og hevur hetta samstarv verið sera gott, men í seinastuni eru fleiri og fleiri kommunur í Føroya Kommunufelag farin upp í Kommunusamskipan Føroya, og meta vit í Føroya Kommunufelag hetta vera harmuligt.
Tað verður í løtuni arbeitt við at fáa feløgini bæði løgd saman, tí feløgini virka fyri somu endamálum, ið eru:
- at virka fyri at fremja áhugamál, sum eru felags fyri limakommunurnar,
- at standa saman í felags áhugamálum yvir fyri ríkisstjórn, løgtingi og landsstýri og øðrum innlendis stovnum,
- at virka fyri størri samarbeiði ímillum kommunustýrini,
- at skipa fyri upplýsing kommunumálum viðvíkjandi og
- at skipa fyri fyrilestrum og kjakfundum fyri kommunustýrislimum og kommunalum starvsfólkum, um serstakar tættir kommunuarbeiðinum viðvíkjandi.
Væntast kann, at kommunufeløgini koma at leggja saman í nærmastu framtíð, so man einans hevur eitt sterkt felag, ið kemur at standa sterkari í sínum arbeiði í tí føroyska samfelagnum.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Vegir og gongubreytir høga raðfesting
-Viðlíkahald og betran av vegakervinum í kommununi er eitt áhaldandi arbeiði, sum vit raðfesta høgt, sigur Óli M. Lassen, formaður í Ferðslunevndini og Teknisku nevnd.
Vegadeildin hjá kommununi arbeiðir hvønn dag við at viðlíkahalda og betra um vegirnar og gongubreytirnar í kommununi.
Fyri stuttum vórðu gonguteigarnir á Nólsoyar Pálsgøtu uppmerktir og málaðir av nýggjum, vegastrekkið á Gerðagøtu frá rundkoyringini og niðan til Tummas Thomsen er júst asfalterað, og í løtuni verður eisini arbeitt á Garðavegnum, har gongubreyt verður gjørd frammi við vegnum.
Øll átøkini eru partur av samlaða vegarbeiðnum, sum snøgt sagt snýr seg um at betra um ferðslutrygdina og samstundis gera býin og alla kommununa vakrari.
- Sum heild hava vit nógvar bóltar í luftini í senn, men í stóru heildini snýr tað seg jú heilt einfalt um at gera Klaksvík betri, tryggari og vakrari. Nógv av tí vegarbeiðnum, sum sæst runt í býnum, hongur jú eisini saman við øðrum tingum, sum arbeitt verður við. Eitt nú er Gerðagøta nú asfalterað frá rundkoyringini og niðan til Tummas Thomsen, og írestandi parturin av Gerðagøtu verður so tikin við í nýggju ferðsluloysnina á Skúlatrøð. Tað arbeiðið fer at byrja í næstum, so tað vil siga, at øll Gerðagøta, sum helst er mest sentrali vegur í øllum býnum, verður ordiliga dagførdur nú, sigur Óli M. Lassen.
Tá gongubreytin á Garðavegnum er liðugt gjørd, skal vegurin har eisini fresast og asfalterast av nýggjum, og sum heild hevur tað stóran týdning fyri formannin, at arbeiðið verður væl frágingið.
- Fyri heildarmyndina hevur tað alstóran týdning, at arbeiðini, sum vit byrja uppá, eisini verða gjørd ordiligt liðug. Tað inniber eisini merking, máling og seinastu snøklarnar í vegarbeiðnum, so tað leggja vit stóran dent á, sigur Óli M. Lassen at enda.


text:
Í kvøld og í morgin eru enn einaferð norðurlendskar filmsperlur á skránni í Norðurlandahúsinum og í Løkshøll. Hesuferð er talan um svenska filmin ´Vit eru best´. Hetta er framhald av samstarvsavtalu millum Norðurlandahúsið, Filmsfelagið KLIPP, Løkshøll og Bókasavnið við Løkin, um at vísa útvaldar norðurlendskar filmar. Tríggir filmar eru eftir at vísa í vár. Umframt henda komandi svenska filmin, so eru tveir norskir á skránni seinni í vár. Teir eru: Eg eri tín (N) (2013) og Pionerur (N) (2013).
Um henda svenska filmin skrivar Norðurlandahúsið soleiðis: ´Svenski filmsleikstjórin, Lukas Moodysson (f. 1969), sum gjørdi Fucking Åmål, er aftur á løriftinum við eini framúr søgu, ið tekur ungdómin í álvara.
Í Svøríki verður ungdómsfilmurin "Vit eru best" sýndur uttan aldursmark. Søgan fer fram í árunum, tá punktónleikur er uppá tað hægsta. Tvær vinkonur gera eitt punkorkestur, men mugu fáa eina gentu úr skúlaflokkinum, sum gongur nógv á møti í lokalu fríkirkjuni, at læra seg at syngja. Hon sæst longst til vinstru á myndini. Hetta samspæl millum revolterandi punk og stillføran átrúnað, ger ungdómsfilmin serliga spennandi, ikki minst tá nomið verður við happing. Lukas Moodysson dugir. Tað vísir KLIPP í annaðkvøld í Norðurlandahúsinum og í Løkshøll hóskvøldið!
Filmurin er 102 min. til longdar. Og talan í filminum er svensk.
Atgongumerkir á kr 80,- kunnu keypast á bókasavninum hálvan tíma undan sýning.
Á www.lokin.fo ber til at síggja eitt stutt filmsbrot úr filminum.


text:
Heðin vildi kappa sjáldsom trø niður
Tá avdankaði diktatorurin og vargurin ættaður úr Froðba, Heðin mortensen, gekk som annar keisari runt í býnum at tekkjast veljarum til býráðsvalið, varð roynt at reka tey gomlu á umættingarheiminum við W. U. Hammershaimbsgøtu í rætt - og har skorða nakrar atkvøður.
Urtagarðurin við umlættingarheimið hevur 5 sera sjáldsom trø av slagnum tjørn, ið ikki hava verið røktað síðan harra mortensen (skrivast altíð við lítla m) fekk fótin inn um býráðsgátt fyri tveimum mannsaldrum síðan.
Til at tekkjast teim eldru á umlættingarheiminum - vóru boð givin urtagarðsfelag at kappa trøðini niður fyri at geva meira dagsljós. Hesum varnaðist eg í síðstu løtu - og fekk steðgað varginum i at forkoma sjáldsomu trøðunum.
Sum vant nú vargurin tíanbetur er settur uttan fyri alla ávirkan í býráðnum - verður leika í sum óður maður - og alt nýtast kann at seta niður á býráð - verður tikið i nýtslu.
Samtyktir verða ikki hildnar, boðar hann frá, men dugir ikki at síggja, at er nakar, ið ikki hevur hildið býráðssamtyktir, t.d. sethúsaútstykkingina á Hvítanesi, so er tað just hann sjálvur.
Egosentreraður narcissistur út um øll mørk, ið ikki heldur seg aftur frá at leggjast eftir einhvørjum, ið ikki hóvar honum - er hansara sereyðkenni.
Hóttanir á samgongu, bæði beinleiðis og óbeinleiðis í tí dulda, hevur kostað nógvum nógvar ónáðir.
Makt fyri maktsins egnu skuld tók Sambandsflokkurin til eftirtektar og ripaði harra mortensen úr flokkinum - lukkutíð at Føroyar ikki endaði upp við varginum úr Froðba sum løgmanni - og at sjáldsomu trøðini ikki hvurvu.
At nógv skrambul er vælkomið innan sonevnda sosialistaflokkin er so ein onnur søga, men vargar eru, sum orðið sigur, vargasligir og óálítandi og eingin kann kenna seg tryggar við slíkar - heldur ikki sjáldsamur vøkstur í Tórshavnar kommunu.
Kári Thomsen


text:
Instagram: Gurið Djurhuus
Hesa vikuna er tað Gurið Djurhuus, sum er gestagrammari! Til ber at fylgja viku hennara á @alaborg
Hey tikur! Je eiti Gurið Djurhuus og eri biðin um at vera gestagrammari hesa komandu vikuna 😊 Je eri 26 ára gomul. Ætta úr Vági, men havi búð í Aalborg í næstan 3,5 ár. Je lesi til social- og special pædagog á UCN og verið vónandi liðug í summar🤞🏻 Í løtuni eri je og mín bólkur úti í 4. Praktik, sum eisini er bachelor praktikkin, so tikur fara helst at síggja okkurt til tað hesa vikuna og vónandi eisini okkurt frá míni fríðtíð (tá je vónandi havi eina løtu, hvat ein so kann gera her í Aalborg) 😝😁 P.S. Stavi mátin er við vilja – if you’re wondering 😂 #iotw


text:
Eyðun Klakstein 30.05.2017 (15:22)
Samtykt: Samkynd sleppa at giftast
Fyri løtu síðani samtykti løgtingið eftir triðju viðgerð broytingar í hjúnabandslógini, so at samkynd kunnu giftast borgarliga.
18 løgtingsfólk atkvøddu fyri, og 14 atkvøddu ímóti.
Fýra broytingaruppskot vórðu løgd fram at andstøðutingfólki, men tey fullu øll.
Samtykta uppskotið er um løgtingsmál nr. 102/2016, sum nevnist »Uppskot til løgtingslóg um broyting í Anordning om ikrafttræden for Færøerne af lov for Færøerne af lov om ægteskabs indgåelse og opløsning«. Í klombrum verður greitt frá, at talan er um eina nágreining í lógarregluni at signa borgarliga stovnað hjúnalag.
Tá ið Løgtingið hevur samtykt hetta málið er leyst og liðugt, og so kunnu fólk av sama kyni giftast í Føroyum. Men tó ikki fyrr enn lógin er lýst.
Tá broytingin er samtykt, skal tað fyrst lýsast í Kunngerðarblaðnum. Tað skal vera hent áðrenn ein mánaður er farin.
Hjúnabandslógin er donsk, so tá ið broytingin er lýst í Kunngerðarblaðnum í Føroyum, verður málið sent danska sosialmálaráðið, sum síðani skal lýsa tað í tí danska Lovtidende. Í danska sosialmálaráðnum hava tey áður mett, at tað kann taka einar tríggjar, fýra vikur.
Í Føroyum verður ofta lýst við, at ein lóg kemur í gildi dagin eftir, at hon er lýst. Men danskir myndugleikar vilja heldur, at ein ávísur dagur verður ásettur fyri, nær lógin kemur í gildi. Tað kann vera onkur dagur í summar ella tíðliga í heyst.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Profile
Blog
Photos
Videos
Hey allir tit komandi ídnu fjepparar av okkara síðu! :)
Vit eru komnar til Keypmannahavn í øllum góðum. Og ja, vit eru klárar yvir at Keypmannahavn ikki liggur í Myanmar, men Danmark var tíverri ikki ein valmøguleiki at seta aftrat.
Nú sita vit hjá Rebekkur og planleggja í full drøn..
Vit hava gjørt eitt sindur av trygdar-fyrireikingum t.d. skriva passtal, kontonummar, kortnummar, trygdarnummar og alt niður í bøkurnar hjá hvørjum øðrum :) so vit ikki verða vekk.
Nú fara vit at ballast - hoyrast :)
- comments


text:
Sverri Egholm
22.05.2018 - 17:18
Tíðindi > Samfelag & politikkur > Grind
Grindin sum seinnapartin legði beinini í Syðrugøtu er nú sleipað til Norðragøtu, har hon verður fingin upp á land.
Talan er um einar 130-150 hvalir, og fólk eru nú í gongd við at merkja. Enn er ógreitt nær seðlarnir koma út.
- Ja, nú mugu vit fáa greiðu á hvussu nógv skinn talan er um, og hvussu nógv fólk hava luttikið í drápinum, sigur Jacob Vestergaard, sýslumaður.
Men hann sigur, at seðlarnir koma út í kvøld.
Drápið gekk sera væl, og teir í Syðrugøtu vóru væl skipaðir. Tað gingu bara níggju minuttir frá at drápið byrjaði til tann síðsti hvalurin varð dripin.
Mynd: Sverri Egholm
Mynd: Sverri Egholm


text:
Genetiskar avleiðingar av fiskiskapi
Umsiting av fiskastovnum eigur í størri mun at byggja á genetiskar kanningar. Tær umsitingarligu eindirnar skulu vera lívfrøðiliga grundaðar og eiga regluliga at verða endurskoðaðar so hvørt sum vitanin økist um fiskastovnarnar. Í samband við útseting av fiski eigur at vera fari hóvliga fram, og atlit skulu takast fyri, at tann villi fiskurin verður minst møguligt ávirkaðu av útsetingini.
Hettar vóru nakrar av tilráðingunum, sum komu fram á einum Norðurlendskum workshoppi, sum varð hildið á Rønne á Bornholm í oktober 2006.
Ætlanin við fundinum
Endamálið við fundinum var at betra um samskifti millum fiskimenn, vísindafólki og fólki, ið arbeiða við umsiting av fiskastovnum Norðurlondum. Á fundinum vóru úrslit løgd fram um hvussu fiskastovnar genetiskt verða ávirkðir, tá fiskað verður burtur av stovninum. Víst var á, hvussu týdningarmikið tað er, at tann genetiska vitanin um fiskin eisini verður tikið við í ráðgevingini um, hvussu fiskastovnar eiga av verða umsitnir.
Seks høvuðsevni umrødd
Seks høvuðsevni vóru umrødd á fundinum:
1. Uppbýting av skilagóðum umsitingarligum eindum.
2. Í felag umsiting’ av fiskiríkidøminum – ein alternativur umsitingarháttur.
3. Ávirkan av fiskiskapi á genetisku eginleikarnar hjá fiskin.
4. Genetisk ávirkan av at útseta fiska.
5. Ávirkan á onnur fiskasløg í vistskipanini enn tey, ið beinleiðis verur fiska eftir.
6. Hvørja genetiska ávirkan hava friðað øki á fiskin.
Les frágreiðingina: Genetic consequences of fisheries and fisheries management. Report from a multi-disciplinary workshop in Rönne, Bornholm, 25-26 October 2006, sum telur 53 blaðsíður.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
Kanningarleiðarin, sum skal kanna millum annað fiskiráðharran, hevur biðið Fiskimálaráðið um frágreiðing viðvíkjandi fleiri trúnaðarskjølum, men hevur ikki fingið svar enn.
Fiskimálaráðið hevur kravt, at avhoyringarnar eru fyri afturlatnum hurðum av tí at so nógv skjøl eru í trúnaði í Fiskimálaráðnum.
Tað segði kanningarleiðarin Kristina Samuelsen fyri Útvarpinum á middegi.
15 løgtingsfólk heittu á løgtingsformannin um at kanna leiklutin hjá Høgna Hoydal, landsstýrismanni, tá veiðiloyvi vórðu flutt frá línuskipum til uppsjóvarskip, og um Aksel V. Johannesen, løgmaður, røkti eftirlitsskyldu sína við landsstýrismanninum á fullgóðan hátt í tí sambandi.
Um tú veitst okkurt, sum VP ikki veit - skriva so til vp@vp.fo


text:
Eysturevropa
Eysturevropa er ikki so fjølbygt sum Vesturevropa, men eisini her er fólkatættleikin væl oman fyri heimsmiðalfólkatalið. Í Eysturevropa eru ríkini Bulgaria, Pólland, Rumenia, Moldova, Ukreina, Kekkia, Slovakia, Ungarn, Hvítarussland og ein partur av Russlandi, sum tó er eitt nógv størri ríki og røkkur langt inn í Ásia. Búskaparliga kunnu vit enn býta Evropa í tvey: Vesturevropa við nógvum ógvuliga ríkum londum, til dømis Fraklandi, Stóra Bretlandi og Týsklandi. Í Eysturevropa harafturímóti, ið var kommunistiskt til fyrst í 1990-árunum, eru londini nógv fátækari, til dømis Rumenia, Bulgaria og Ukreina. Tey stríðast við at menna búskapin, so at tey kunnu gerast kappingarfør á heimsmarknaðinum. Í 1989 syndraðust kommunistisku skipanirnar í Eysturevropa, og í 1991 gjørdi miseydnað kvettroynd, at kommunisman í Sovjetsamveldinum fekk mønustingin. Áðrenn Sovjsetsamveldið fall vóru tey lond roknaði uppí Eysturevropa, sum hoyrdu til Warszawasamgonguna, men síðan kommunisman fall, verða lond sum Russland, Hvítarussland, Ukraina og Moldova eisini roknað sum Eysturevropa. Eysturevropa hevur mark móti eystri við Uralfjøllunum og móti suðri við Kaukasusfjøllunum (Georgia og Armenia).
Veðurlagið[rætta | rætta wikitekst]
Í Eysturevropa er væl størri munur á veðurlagnum á vetri og sumri enn í Vesturevropa. Í Eysturevropa eru vetrarnir bítandi kaldir við kavaroksstormum og ísi á hvørjari á. Einaferð miðskeiðis í mars er veturin brádliga av, og áðrenn vika er farin, er várið komið við lýggjum veðri. Summarið kemur í mai og varar út í oktober. Um summarið skínur sólin næstan altíð frá heiðum himli, tí er har sera lýtt og turt alt summarið. Í slíkum veðurlagi eru vakstrarvánirnar góðar, og grøðin verður væl dyggari her enn í Vesturevropa, sum hevur havveðurlag. Tey fáa nógv av góðum maisi, hveiti, rugi og øðrum nyttuvøkstri úr jørðini. Tá ið veturnáttadagur í oktober er farin afturum, er summarið brádliga av, og um eina góðu viku er heystið komið við væl kaldari veðri.


text:
Lag: A kjøra vatten…
Væl siti gestir og veitslufólk
á hesum mínum minnisdegi.
Eg eri ungt enn, bert tjúgu fimm
og sinnið mítt er lætt og fegið.
Teir góðu fittu menn meg minnist væl,
ið settu meg á stovn alt viå sítt spæl,
stuttligt var har
tað tykist mær,
ja, sjálvt nú ár eru liðin.
Eg sá og hoyrdi í fjórðingsøld
alt tað sum finst í kortaspæli,
og so alt prátið um stórt og smátt –
eg haldi ei tað var so galið;
um fjandan sagt at tað var sera rárt
sum aðrir menn hann dugdi spæla kort,
aldri á gátt
dag ella nátt,
mót mínum monnum tordi spæla.
Um illa gekst teim eitt spælikvøld
teir fingu vána bløð um hendi,
og um enn alt sýntist høpileyst
ja, eins og eydnan frá teim vendi,
so fóru teir so spakuliga fram
og fingu sær ein pinkulítlan dramm
søgdu tað skal
muna so væl
at fáa betur kort í hendi.
Var lukkan við teim og gekst teim væl,
teir vóru ikki alt ov tryggir,
tí ástareydnan er honum best
sum alt í stórum tapi liggur,
teir hildu bara fram við sama lag,
so spakuliga fóru teir avstað,
stigu so fram,
tóku ein dramm,
ið góður er í øllum førum.
Í øðrum londum teir hava spælt
har eru ymsir leikir farnir,
væl kann tað sigast har vóru teir
í vunnum leikum heldur sparnir.
Teir ferðaðust um Íslands jøkulsstrond
og suðurá til Danmarks fløtu lond
suður og norð
løtt vóru spor,
teir komu heim í heilum skinni.
Men lat oss skemta á hesi nátt
sum monnum sømir sær til gaman,
tí væl teir tekkja eitt hægri mið
sum kvøld um kvøld her koma saman.
Eins og nú ta næstu fjórðingsøld
so fjølmentir at samlast her hvørt kvøld.
Ynskið er mítt,
leingi og frítt
má eg sum felag tykkar liva.


text:
Eimskip hevur yvirtikið partabrævameirilutan í amerikanska felagnum CSI Group, sum keypir, selur og leigar út brúktar bingjur. Hetta verður gjørt fyri at minka um útreiðslurnar í sambandi við bingjuvirksemið, upplýsir Eimskip.Eimskip tryggjar sær 51 pst. av partabrøvunum í seks ára
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"I don't know the key to success, but the key to failure is trying to please everybody." -Bill Cosby


text:
Tíðindi
26. september 2018
Fyrst í mánaðinum umrøddu vit her á heimasíðuni, at tað neyvan verða nóg nógv størv til nýggjar lærarar tey komandi árini. Hesaferð hava vit spurt tvey læraralesandi, hvussu nógv tey hugsa um, at tað er ein kapping um størvini, og hvussu hetta hevur ávirkað valið av linjugreinum.
Jákup Dahl Wardum lesur á øðrum ári og hevur tónleik sum linjugrein. Jákup hevur lurtað eftir hjartanum, tá hann skuldi velja linjugreinar, men hevur eisini valt fak, sum geva honum fyrimunir, tá hann skal út at søkja arbeiða um 3 ár. Hann sigur soleiðis um tær valdu linjugreinarnar.
- Linjulærugreinarnar vóru valdar mest eftir áhuga, men eisini eftir hvørjar hoyrdust sum góðir møguleikar á arbeiðsmarknaðinum. Mangt og hvat hoyrist, ið skal eitast at vera neyðugt fyri at fáa arbeiði á breiða fólkaskúlaøkinum, so hvat er rangt og rætt, má ein sjálvur meta um. Mær sjálvum dámar væl at nørdast - at læra mangt um og dýpa meg í eitthvørt evni, ið eg fari í holt við. Fakliga dugnaligir lærarir hava tað við at vera áhugaverdir, duga teir eisini at vísa tað í didaktiskum verki. Avgjørt ein ynskilig persónlig stremban. Í hesum førum gjørdi eg mær so dælt av at koma í dýpdina av støddfrøði, alis-/evnafrøði og tónleiki, sigur hann.
Lena Jacobsen lesur á fjórða ári og hevur enskt sum linjugrein. Lena valdi at fylgja sínari sannføring, tá hon skuldi velja linjugreinar, hóast hon metir, at náttúruvísindalig fak høvdu givið henni fleiri starvsmøguleikar. Lena sigur soleiðis um valið av linjugreinum og framtíðarvánirnar at fáa starv.
- Tað sigst, at tað mangla lærarar í ávikavist alis- og evnafrøði, náttúru- og tøkni, støddfrøði o.l., so tað hevði allarhelst verið skilagott at valt sær tvey av teimum fakunum sum linjufak, um hugsað verður um, hvussu ringt tað sigst at vera at fáa arbeiði eftir loknan lesnað. Mín áhugi liggur tó í máli, og føroyskt hevur altíð verið ein lærugrein, ið mær hevur dámt væl bæði í fólka- og miðnámsskúla. Har var so ongin ivi; føroyskt skuldi eg hava – hóast tað hoyrdist, at tað vóru so øgiliga nógv, sum høvdu føroyskt á linju. Tað gevur mær so ta avbjóðingina, at eg má læra meg at hugsa í banum, sum onnur kanska ikki gera, so eg kann koma við onkrum nýggjum at bjóða næmingunum! Afturat føroyskum eri eg nú farin í holtur við enskt. Tað havi eg valt mær, tí eg síggi ein stóran fyrimun í at hava tað, tá ið eg í framtíðini síggi meg undirvísa í einum fjarskotnum landi, ið heimurin einaferð býður mær! Eg eri nøgd við linjufakini, eg havi valt mær og haldi, at tað kann altíð viðmælast at velja eftir hjartanum, tí at skula sleipa seg ígjøgnum nakað, ið mann í veruleikanum ikki tímir, virkar mær so býttisligt. Og jú, alt tosið um avmarkaðu arbeiðsmøguleikarnar fyllir eitt sindur, men enn eru nakrir mánaðir eftir av skúlagongdini, so ta stúranina goymi eg til seinni. Eg eri vís í, at útbúgvingin uttan iva fer at vera mær til gagns á ein ella annan hátt.
Tekstur og mynd: Poul Arni Jensen
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Her verður greitt frá gongdini frá tí at landsstýrið byrjar at fyrireika eitt lógaruppskot og til lógin er sett í gildi.
Landsstýrið ger bæði uppskot til nýggjar
lógir og uppskot til broytingar í galdandi lógum. Í flestu førum krevur lógararbeiðið stóra fyrireiking og drúgva viðgerð, áðrenn løgtingið tekur støðu.
Lógaruppskot, ið løgtingið hevur samtykt, og sum løgmaður síðani staðfestir, verða nevnd løgtingslógir.
Byrjan
Landsstýrið
tekur stig til flestu lógaruppskot, sum verða viðgjørd í løgtinginum, men lógaruppskot koma eisini frá løgtingsmonnum. Nógv fyrireiking er, áðrenn løgmaður ella landsstýrismaður
kann leggja lógaruppskot fyri tingið. Hetta arbeiðið verður gjørt í stjórnarráðnum hjá avvarðandi landsstýrismanni.
Ummæli
Meðan arbeitt verður við lógaruppskotinum, verður tað sent til viðmerkingar hjá teimum, sum tað onkursvegna ávirkar, t.d. stovnar, kommunur, áhugafelagskapir ella borgarar. Landsstýrismaðurin
fær við hesum eina fatan av, hvat hildið verður um uppskotið, og hvussu stóra undirtøku tað hevur millum manna. Fær tað vánaliga móttøku, ber til hjá landsstýrismanninum at
broyta og tillaga uppskotið.
Lógaruppskot
Tá ið uppskotið er nóg væl viðgjørt, verður tað skrivað í lógarformi
og sent Innlendismálaráðnum, sum kannar, um tað løgliga er í lagi. Tá hetta arbeiðið er gjørt, leggur avvarðandi landsstýrismaður lógaruppskotið fyri á politiskum landsstýrisfundi.
Politisk viðgerð
Á landsstýrisfundi kunnar landsstýrismaðurin um uppskotið í síni heild, og gjørt verður av, um tað skal sendast
politisku flokkunum til ummælis. Oftast eru tað samgonguflokkarnir sum fáa tilfarið til umrøðu. Avvarðandi landsstýrismaður viðger tær viðmerkingar, sum kunnu koma frá flokkunum. Tá
ið uppskotið er kannað og hevur verið til ummælis og er tillagað viðkomandi viðmerkingum, leggur landsstýrismaðurin endaliga lógaruppskotið fyri á formligum landsstýrisfundi. Á hesum
landsstýrisfundi verður støða tikin um at leggja lógaruppskotið fyri løgtingið.
Framløga í løgtinginum
Málið fer
síðani frá landsstýrinum til løgtingið. Har boðar løgtingsformaðurin frá av tingsins røðarapalli, at málið er framlagt, og eintak av uppskotinum verður latið hvørjum
tingmanni. Á framløgudegnum verður málið ikki umrøtt.
Fyrsta viðgerð
Í fyrsta lagi tveir yrkadagar eftir framløguna, kann málið
fáa fyrstu viðgerð. Tá verður uppskotið viðgjørt í síni heild. Hvør flokkur hevur eitt framsøgufólk, ið leggur fram støðu floksins til málið. Allir tingmenn
hava tó møguleika at koma við sínum viðmerkingum og hugsanum um uppskotið. Broytingaruppskot kunnu verða fráboðað og umrødd undir fyrstu viðgerð.
Tingnevndir
Tá løgtingsmál hava verið til 1. viðgerð verða tey beind í eina løgtingsnevnd. Nevndin skrivar tinginum álit, og meirilutin ella minnilutin í nevndini kunnu seta fram broytingaruppskot. Vanliga
fáa mál bara nevndarviðgerð millum 1. og 2. viðgerð. Tingið kann tó á øðrum viðgerðarstigum samtykkja at beina mál í nevnd.
Undir nevndarviðgerðini granska nevndarlimirnir
uppskotið gjøllari og fáa til vega eyka upplýsingar frá almennum og privatum. Vanliga kallar nevndin eisini fólk inn á fund at fáa tey at siga sína hugsan um uppskotið.
Løgtingið
hevur 7 fastar nevndir, sum sambært tingskipanini verða valdar fyri alt valskeiðið, uttan so er, at tingið samtykkir, at nevndirnar skulu veljast av nýggjum.
Fíggjarnevndin
veitir eykajáttanir og gevur annars løgtinginum tilmæli í fíggjar-, búskapar-, skatta- og avgjaldsmálum.
Uttanlandsnevndin
gevur landsstýrinum tilráðingar í uttanlandsspurningum og gevur annars løgtinginum tilmæli í øllum uttanlands-, markna- og verjumálum, eisini um viðurskifti við Danmark.
Vinnunevndin gevur løgtinginum tilmæli í fiskivinnu-, sjóvinnu-, ídnaðar-, alivinnu-, landbúnaðar-, umhvørvis-, samskiftis-, samferðslu-,
orku-, oljuvinnu-, og handilsmálum. Hon gevur eisini tilmæli viðvíkjandi partafeløgum, skrásetingum o.ø.
Trivnaðarnevndin
gevur løgtinginum tilmæli í almanna-, heilsu-, arbeiðsmarknaðar- og íbúðarmálum.
Mentanarnevndin gevur løgtinginum
tilmæli í útbúgvingar-, menta- og kirkjumálum.
Rættarnevndin gevur løgtinginum tilmæli í rættarmálum
og kommunumálum.
Landsstýrismálanevndin hevur rættarligt eftirlit við, at løgmaður og landsstýrismenn
halda lóggávuna. Nevndin hevur heimild at boðsenda løgmanni ella landsstýrismanni at koma á fund at greiða frá ávísum máli.
Umframt tær føstu nevndirnar kann tingið
eisini samtykkja at seta aðrar nevndir at viðgera ávís mál.
Onnur viðgerð
Onnur viðgerð kann vera triðja yrkadagin eftir, at fyrsta
viðgerð er endað, tó ikki fyrr enn annan dagin eftir, at møguligt nevndarálit er lagt fram. Tingmenn kunnu skrivliga seta fram broytingaruppskot (tað vil siga, at teir kunnu skjóta upp at broyta uppskotið nakað,
men broytingin kann tó ikki vera so stór, at talan verður um eitt nýtt uppskot). Broytingaruppskot skulu vera gjørd áðrenn orðaskiftið við aðru viðgerð er byrjað. Løgtingsnevndin,
sum málið er viðgjørt í (ella partar av nevndini) kann eisini skrivliga seta fram broytingaruppskot, eftir at onnur viðgerð er byrjað, men tað skal tó vera áðrenn orðaskiftið er endað.
Onnur viðgerð endar við atkvøðugreiðslu. Fellur uppskotið, steðgar viðgerðin her.
Triðja viðgerð
Triðja
viðgerð kann vera triðja yrkadagin eftir, at onnur viðgerð er endað. Eins og við aðru viðgerð, ber eisini til í sambandi við triðju viðgerð at seta fram broytingaruppskot. Triðja viðgerð
er endaliga viðgerðin í Løgtinginum, har tingið samtykkir ella fellir lógaruppskotið.
Løgtingsfundir eru almennir
Løgtingsfundir
eru almennir, og tað ber til hjá tær at fylgja við í tí, sum gongur fyri seg á tingfundi, bæði við at vera áhoyrari í salinum ella í sjónvarpinum, sum sendir frá tinginum
uttanfyri vanligu sendiskránna hjá SvF. Esini ber til at fylgja við á alnótini.
Lógin verður staðfest
Sjálvt
um løgtingið hevur samtykt eitt lógaruppskot, so er tað ikki galdandi, fyrr enn løgmaður hevur staðfest uppskotið sum løgtingslóg og kunngjørt hana í kunngerðablaðnum.
Løgmaður kann nokta at staðfesta lógina, og um hann ger tað, so kemur hon ikki í gildi. Men í flestu førum velur hann at staðfesta lógina, tí annars kann avleiðingin verða, at
løgtingið noyðir hann frá sum løgmann.


text:
Ingi Samuelsen
16.04.2015 - 09:48
Tíðindi > Ítriv - handarbeiði
Stóri Bindifestivalurin í Fuglafirði byrjaði í gjárkvøldið við einum setanarhaldi í Mentanarhúsinum.
Áhugin fyri hesum fyrsta føroyska bindifestivalinum hevur verið stórur, og í gjárkvøldið streymaðu fólk – mest konufólk – til fyri at fáa armbandið, sum gevur atgongd til tey nógvu tiltøkini við tilknýti til binding og ull, sum verða í bygdini komandi dagarnar.
Á haldinum í gjárkvøldið helt Randi S. Vang røðu, og Paula Gaard sang eitt lag, sum hon sjálv hevur gjørt til yrkingina Altarssjallið hjá Mariu Skylv Hansen.
Sjálvur festivalurin byrjar í dag við verkstovum av øllum handaslag, umframt fyrilestrum, pallborðsfundum, túrum og hugna kringum í Fuglafirði.
Meira um bindifestivalin sæst á heimasíðuni hjá festivalinum
Myndirnar eru tiknar av Facebookvanganum hjá Bindifestivalinum


text:
Sverri Egholm
19.01.2018 - 15:00
Tíðindi > Vinna & Tøkni > Byggivinna
Arbeiðið at byggja H-bygningin á Landssjúkrahúsinum er í gongd, og nú ber til at síggja hvussu hann fer at taka seg út.
Bygningurin er partur av eini langtíðarætlan fyri út- og umbygging av Landssjúkrahúsinum.
Hetta byggistigið fevnir um nýggjar medisinskar seingjardeildir, føði- og barnsburðardeild, psykiatriskan depil, hølir til sjúkrahúsuppvenjing og køk.
Í kjallaranum verður tøknirúm til hitapumpur, seingjavaskisentralur, høvuðsgoymsla, parkering og rúm til burturkast. Samlaða gólvvíddin er 14.500 fermetrar.
Meira kann lesast um hetta á landsverk.fo.
Mynd: Landsverk
Mynd: Landsverk